เจื่อน้ำสักหน่อย ใส่ยีสต์ลงไป หมักบ่มเอาไว้ กลายเป็นเมรัยบุปผชาติ…..สาดลงคอสักแปดโบก รับรองสติสตังจะเริ่มวิปลาส


บ้านหลังน้อยถูกสร้างขึ้น
ในป่าที่เราปลูกเองกับมือ
สร้างรอให้เธอได้เลือกสรร
ตามใจเพื่อเข้าพักอาศัย
ดอกไม้ป่าปลูกไว้มากมาย
ให้เธอได้ดื่มด่ำตลอดปี
เราสองจะต่างพึ่งพาอาศัย
ซึ่งกันและกันตกลงไหม
ถ้าเธอมาอยู่ที่นี้เราสัญญา
จะหาดอกไม้ป่าที่เธอชอบ
มาปลูกให้เธอเพิ่มอีก
เป็นพันๆต้นเลยนะ
เราขอเพียงแค่เก็บน้ำผึ้ง
เป็นค่าตอบแทนปีละครั้ง

#กวีนอนนา ผู้ไม่หิวแสงแต่ชอบ
แสดงกล้ามดาก

#หมื่นเกสร น้ำผึ้งป่าจากคนปลูกต้นไม้
#เกษตรกรรมธรรมชาติ
#เกษตรเชิงนิเวศ

#siamstr

มีสวนป่าก็เหมือนมีที่ดินแปลงงามกลางใจเมือง ไม่จำเป็นต้องขาย แค่หาวิธีเก็บดอกผลจากที่ดินแปลงงามนั้นก็เพียงพอแล้ว

การเก็บดอกผลจากสวนป่าวนเกษตรก็มีได้มากมายหลากหลายวิธีการ สุดแท้แต่ความชอบ ความถนัด ความรู้ความสามารถ บริบทของพื้นที่และบริบทของสังคม

ถ้าเราเข้าใจธรรมชาติ
ธรรมชาติจะทำงานแทนเรา

ให้ผึ้งทำงานแทนเรา….. https://image.nostr.build/68d24732a28a7a0897f21079ea2e28138b59f82f5aa3dfc1df7314f78bf3f1f5.jpg https://image.nostr.build/3b3f7a4f55fd881b5c03a3f176e154876266a5cb77c34db6bd82958dc499a533.jpg https://image.nostr.build/993f63608ca6b5d042c137aa0a761461c32632cd912892d3d95a8e5e85eba848.jpg https://image.nostr.build/1299ff4e899a69a6e3f5d4bb18a53a47fefa05ead473442f32a0db19ab52fa8e.jpg https://image.nostr.build/332365ea1d0157b2d63aabf67c49b921a8ad4a87e49befe8a97a094420ce2d99.jpg

เกษตรกรรมธรรมชาติ

เกษตรเชิงนิเวศ


แค่สวมกอดพอนะครับ 😄😄😄


เสียดายที่ไม่ได้ไปครับ….
เสียดายที่ไม่ได้ไปงาน ?…
เสียดายที่ไม่ได้ไปกอดผู้ชายในงาน 😄😄😄


สวยดั่งแสงดาวแต้มแต่งประดับดิน
แม้นเป็นเพียงแค่ดอกหญ้าธรรมดาๆ
หลายคนอาจให้ค่าตีราคาเพียงวัชพืช
ใคร่รบราฆ่าฟันกันให้ตายไปข้างนึง
มิอาจมองเห็นความงดงามอันจริงแท้
ที่เร้นกายโอบกอดต้นไม้ใหญ่ในดงป่า
จนกว่าดวงใจจะเข้าถึงธรรม….

“ดอกหญ้าคา”

หลายคนอาจมองเห็นเป็นเพียงวัชพืช
แต่กลับเป็นที่หมายปองของผองผึ้ง
รุมตอมดอมดมเก็บน้ำหวานและเกสร
ส่งเสียงอื้ออึงไปทั่วชั้นบรรยากาศ
เพียงสายลมที่พัดแผ่วผ่านมาเพียงบางเบา
ก็หอบเอาปุยดอกหญ้าคาฟุ้งกระจาย
ลอยคว้างไปทั่วทั้งห้วงจักรวาล…

#กวีนอนนา ผู้ไม่หิวแสงแต่ชอบ
แสดงกล้ามดาก

#siamstr

เฝ้ามองดูผึ้งตัวน้อยคลอเคล้าดอกหญ้าคา
กลางสายลมโชยแล้วพิจจารณา…

หากเปรียบหญ้าคากับคนเรา ก็คงไม่ต่างกันมากนัก โลกนี้คงไม่มีใครดีพร้อมสมบูรณ์แบบจนหาที่ติไม่ได้ และโลกนี้ก็คงไม่มีใครที่ชั่วช้าเลวทรามจนหาข้อดีไม่ได้เลยเช่นกัน สุดแท้แต่ว่าเราจะเลือกมองในมุมใด

แต่ในบางดินแดนนั้นเพียงแค่ดอกหญ้าคา
ก็กลายเป็นสิ่งของหายาก…

ว่าแล้วก็สาดเมรัยบุปผชาติลงคอ https://image.nostr.build/647f06d776b1092aaaaa87b2bab9b0362cdc737d3775777d443cb290cf78b5b3.jpg https://image.nostr.build/960e85c5496ddd0635df37d534fee1d2c85c451cad2bce887be3afbf27d1cd6f.jpg https://image.nostr.build/d963ba30ee8845b64371314ef985d73e2122701a350fe2e56e10e355c1b8e05c.jpg https://image.nostr.build/dffa323eb331c5ab4253b2c03be5eb2c0ad071974f79843054f37691c53be32c.jpg https://image.nostr.build/45434b0c32a43494fa86ea239df7f8239164a5eaa9e80d6e3f2e70da41da0673.jpg https://image.nostr.build/625c29d345e27aee5f826ca07f3d84678b460d2df65bdd9fad144d4ccc0db7e8.jpg


เดี๋ยวมอมเหล้าเจ้าของนาข้างๆแป๊บครับ ไก่เพียบเลย 😄😄😄


เมื่อสาดเหล้าป่าลงคอครบแปดจอก
ถันพระอุมาจะปรากฏ….

เจิ่นเทิ่นสูงเคียงเมฆเพียงฟ้า
จ่างป่างแจ้งซอดห้วงสุริยะ
ซอมใจเบิ่งเห็นไกลกว่าดาวเดือน
สาดเหล้าป่าลงคอไปแปดจอก
ซดต้มไก่ใส่ซาไปแปดบ่วง
แก้ผ้าร้องรำทำเพลงกลางทุ่งนา
ซอมใจเบิ่งสรรพสิ่งรอบกาย
สาดเหล้าป่าลงคอไปอีกแปดจอก
ซดต้มไก่ใส่ซาไปอีกแปดบ่วง
มองดูต้นไม้ใบหญ้าทุ่งนาท้องฟ้าภูเขาสูง
แม้นเห็นเดือนดาวไปทั่วทั้งห้วงจักรวาล
จะมีความหมายอะไร....

หากมองไม่เห็นตนเอง

แต่ถ้าหากมองเห็นเพียงแค่ตนเอง
ชีวิตนี้ก็คงจะไร้สิ้นซึ่งจิตวิญญาณ
แห่งความเป็นมุนษย์

หากมองไม่เห็นผู้อื่น….

ว่าแล้วก็สาดเหล้าป่าลงคอไปอีกแปดจอก
ซดต้มไก่ใส่ซาไปอีกแปดบ่วง

แล้วสติสตังก็ชักจะเริ่มวิปลาส
แอระแน.....

#กวีนอนนา ผู้ไม่หิวแสงแต่ชอบ
แสดงกล้ามดาก

#siamstr

เพื่อนชวนมาแคมป์ปิ้งกลางทุ่งนา
ปาร์ตี้เหล้าป่าข้างกองฟาง https://image.nostr.build/df69526fd7b32af869ecfe3cf037aacf58f24e467369bb2cd8f4a4f50635f9e9.jpg


ยินดีที่ได้รู้จักครับ ผม ช.ชรา ศิลป์สมุทร
ผมเป็นกวีครับ แต่ผมไม่ได้เป็นกวีเฉยๆนะครับ
ผมเป็นกวีนอนนาครับ แล้วก็ไม่ได้เป็นกวีนอนนาเฉยๆด้วยนะครับ ผมเป็นกวีนอนนาผู้ไม่หิวแสงครับ  แต่ว่าผมไม่ได้เป็นกวีนอนนาผู้ไม่หิวแสงเฉยๆนะครับ ผมเป็นกวีนอนนาผู้ไม่หิวแสงแต่ชอบแสดงกล้ามดาก แฮ๊ะ !!!

รึจะเรียกผมง่ายๆ ว่า พ่อเทพบุตรสุดหล่อที่สุดในสามโลกแปดจักรวาล ก็ได้ครับ ผมไม่ปฏิเสธครับ หลักฐานมันทนโท่ แฮ๊ะ !!! แฮ๊ะ !!! แฮ๊ะ !!! 😬😬😬


ผมว่าหมุ่นอะยะน่าจะหมุ่นกว่าทุกหมุ่นครับ 😄😄😄


ตั้งแต่คราวก่อนนั่น
เสมอหมั่นดอกคำเว้า
อ้ายเลยอุกอั่งเอ้า
ย้อนคำเว้าผู้รังคน

โดนปานซาติ
ผ่านซาติสิเวียนว่าย
สิบ่คลายฮักมั่น
ปานว่าดาวนั่นเคียงเกิ้ง

คล้อยปีผ่าน
อ้ายนั่งเพ้อพรรณนา
แหงนเบิ่งฟ้า
ย้อนคำเว้าต่าวคืนหลัง

ร้อยความคึด
พันเหตุผลบ่แล้วได้
จักว่าเป็นจั่งใด๋ดอกความฮัก
จักว่าเป็นจั่งใด๋ดอกความฮัก
ส่ำเคิ่งซาติกะบ่กวม

ความฮักความหวัง
สุดท้ายพังทะลาย
ความฝันกลับกลาย
เหลือเพียงความจริงแท้

วันคืนล่วง
ใจเจ้าล่วงเปลี่ยนผันแปร
ประสาหยังคำฮักแท้
จากลมปากผู้รังคน

เจ็บเด้เจ็บ
เจ็บใจกว่าไม้ถั่ง
เทิงความฮักความหวัง
ผุพังหมุ่นอุ้ยปุ้ย

มืดอื้อคื้อ
หล่านางเอ๋ยเหมิดทางไป
จักสิเฮ็ดจั่งใด๋ดอกใจนี้
จักสิเฮ็ดจั่งใด๋ดอกใจนี้
ให้ลืมได้บ่คึดนำ

#กวีนอนนา ผู้ไม่หิวแสงแต่ชอบ
แสดงกล้ามดาก

#siamstr

บทกวีตอนหนึ่งของเพลง #ผู้บ่าวนอนนา
เขียนไว้เมื่อปี 2556

ว่าแล้วก็คิดถึงบรรยากาศคืนวันเก่าๆ
หว่านแหหาปลามาย่าง ทำไก่อบฟาง
ก่อกองไฟผิง นั่งล้อมวงสาดเหล้าลงคอ
แล้วนอนหลับไหลอยู่ใต้แสงจันทร์

ย้อนอ้ายนอนนาบ๊อ….. https://image.nostr.build/74bf5fbcf0f19004be54ee900ad73416921cd80922c625e72c87d6f6eed8b4df.jpg

ผู้บ่าวนอนนา


“เห็นจักรวาลทั้งจักรวาล
จะมีความหมายอะไร”

ว่าด้วยเรื่องคุณค่าและมูลค่า….

ต้นไม้ที่เราปลูกจะบอกว่าเรา
เป็นคนอย่างไร...

ปลูกต้นไม้นั้นถ้ามองแต่เรื่องมูลค่า
ก็อาจจะได้แต่ต้นพะยูงเต็มสวน
แต่ถ้าก้าวข้ามเรื่องของมูลค่ามาได้
เราอาจจะมองเห็นคุณค่าในต้นไม้ชนิดต่างๆ
มากมาย

ต้นไม้แต่ละชนิดมีคุณค่าด้านต่างๆแตกต่างกันออกไป การใช้งานใช้ประโยชน์ก็แตกต่างกันออกไป

บางชนิดเป็นแหล่งอาหาร
ใบกินได้ ยอดกินได้ ผลกินได้ เมล็ดกินได้

บางชนิดเป็นไม้ใช้สอย ใช้ทำฟืนหุงหาอาหาร
ใช้ทำโรงเรือนคอกปศุสัตว์ ใช้ทำเสาบ้าน ทำพื้นกระดาน ทำเครื่องเรือน ทำเฟอร์นิเจอร์ ทำเครื่องใช้ต่างๆ แตกต่างกันออกไปตามคุณสมบัติของต้นไม้ชนิดนั้นๆ

บางชนิดแม้กินไม่ได้ เนื้อไม้ใช้งานไม่ได้
แต่ก็ยังให้คุณค่าทางจิตใจ เพียงมองเห็นต้นไม้บางชนิดค่อยๆเติบใหญ่ ได้ดอมดมกลิ่มหอมยามมันผลิดอกบานสะพรั่ง ก็อิ่มเอมใจปิติล้นเหลือมิรู้คลาย

ถ้าเราปลูกต้นไม้เพราะเห็นคุณค่าในต้นไม้
เดี๋ยวเรื่องมูลค่ามันจะตามมาเอง

“คุณค่าของต้นไม้”

คือสิ่งที่มีโดยเนื้อแท้ ของต้นไม้ชนิดนั้นๆ (ประโยชน์ของต้นไม้ชนิดนั้นๆ) และยังหมายรวมถึงสิ่งที่ผู้คนหนึ่งๆ รู้สึก แก่ต้นไม้ชนิดนั้นๆด้วย (คุณค่าทางจิตใจ)

“มูลค่าของต้นไม้”

คือสิ่งที่มนุษย์เราประเมินค่า ตีราคา ออกมาเป็นตัวเงิน ว่าต้นไม้นั้นๆ มีราคาเท่าไหร่ มีมูลค่าเท่าไหร่

ซึ่งมูลค่าของต้นไม้ชนิดต่างๆ ก็แตกต่างกันออกไป ตามแต่มนุษย์เราจะให้ค่าให้ราคา

บางชนิดมีมูลค่า เพราะใช้กิน กินยอด กินใบ กินดอก กินผล กินเมล็ด

บางชนิดมีมูลค่า เพราะคุณภาพของเนื้อไม้ ใช้ทำเฟอร์นิเจอร์ ใช้สร้างบ้าน ใช้ทำของใช้ต่างๆ ไปยันใช้ทำเครื่องดนตรี

บางชนิดมีมูลค่า เพียงเพราะใช้ปลูกประดับบ้านเรือน เพื่อให้สุนทรีรมณ์ ผู้คนให้มูลค่าเพราะมีคุณค่าทางจิตใจ

บางชนิดมีมูลค่าเพราะความหายาก
บางชนิดมีมูลค่าเพราะการเกร็งกำไร

แต่ไม่ว่าต้นไม้ชนิดต่างๆจะมีมูลค่าเท่าไหร่
มีมูลค่าเพราะประโยชน์ของต้นไม้นั่นๆจริงๆ
หรือมีมูลค่าเพียงเพราะการเกร็งกำไร ผู้คนจะตีราคาให้มากหรือน้อย นั่นเป็นเรื่องของตลาด

สุดท้ายแล้วราคาของมัน
ก็จะวิ่งเข้าหามูลค่าที่แท้จริง
ที่ควรจะเป็นเสมอ

และแน่นนอน มนุษย์แต่ละคนให้ค่าให้ราคาต้นไม้แต่ละต้นแตกต่างกันไป และบางคนก็อาจจะไม่ให้ค่าให้ราคากับต้นไม้เลยก็ได้

นั่นเป็นเรื่องของปัจเจกบุคคล

ถ้าเราปลูกต้นไม้เพราะเห็นคุณค่าในต้นไม้
เดี๋ยวเรื่องมูลค่ามันจะตามมาเอง

แต่มองเพียงแค่ต้นไม้นั้นย่อมไม่เห็นป่าทั้งป่า
มองเพียงแค่ป่าก็ย่อมไม่เห็นความเป็นจริงของโลกใบนี้ มองเพียงโลกใบนี้ย่อมไม่เห็นเดือนดารา

ถ้ามองเพียงโลกใบนี้และเดือนดารา
ไฉนเลยจะเห็นจักรวาลทั้งจักรวาล

เห็นจักรวาลทั้งจักรวาลจะมีความหมายอะไร
หากไม่เห็นตนเอง

เห็นเพียงแค่ตนเองชีวิตนี้ก็คงจะไร้สิ้นซึ่ง
จิตวิญญาณแห่งความเป็นมนุษย์

หากมองไม่เห็นผู้อื่น....

#กวีนอนนา ผู้ไม่หิวแสงแต่ชอบ
แสดงกล้ามดาก

#เกษตรกรรมธรรมชาติ
#เกษตรเชิงนิเวศ

#siamstr

ทรัพย์สินที่เราสร้าง สิ่งที่เราเก็บออม
หรือสิ่งที่เราลงทุน ก็จะบ่งบอกว่าเรา
เป็นคนเช่นไร….

มองเพียงแค่เรื่องมูลค่า
มองเพียงแค่เรื่องผลตอบแทน
หรือมองไปถึงคุณค่าและประโยชน์
ถึงแก่นแท้ด้านใน https://image.nostr.build/3701c19987f867250e4fb15a1f0a91ddc661c3c23c398611b7dd8fe712294c3c.jpg https://image.nostr.build/6271ff42131b955d9ae71aca4efa5ccb90f3fef35f9314d4aad2dd6ed7a9a04d.jpg https://image.nostr.build/f9d25aebf3fba943c569d2c6887cd03007ab74d99defc93d5aae296e51c2f487.jpg https://image.nostr.build/1d231d33d268ed23e52849fa2d2d8f8e44954d13b25198beff72d54bc9cba230.jpg https://image.nostr.build/36ad8898a92344eae8377ac4cc2b4b14123e6fd11e7593b616b31e740b5ca9db.jpg

เกษตรกรรมธรรมชาติ

เกษตรเชิงนิเวศ


“วิมานผีเสื้อ”

มองเห็นความงามของผีเสื้อ
ใยจงเกลียดจงชังหนอนผีเสื้อ
บ้างฉีดพ่นยาฆ่าหนอนฆ่าแมลง
ใคร่รบราฆ่าฟันให้ตายกันไปข้าง
ราวกับว่าจะอยู่ร่วมโลกกันไม่ได้

โถ….ชะตากรรม
เจ้าหนอนน้อยผู้น่าสงสาร

แต่ที่น่าสงสารเสียยิ่งกว่าหนอนผีเสื้อ
คือคนที่ดวงใจมืดบอดถูกบดบังฉาบทา
ไปด้วยมายาคติ

จนมองไม่เห็นความงดงาม
ของธรรมชาติ….

กว่า 10 ปี ที่ผมปลูกต้นไม้สร้างสวนป่าวนเกษตรด้วยหลักเกษตรกรรมธรรมชาติและหลักเกษตรเชิงนิเวศ

ผมพยายามหาต้นไม้ชนิดต่างๆมากมาย
ที่ผีเสื้อชอบมาวางไข่ที่หนอนผีเสื้อชอบกินยอดกินใบมาปลูกในสวน ปะปนกันไปกับไม้ชนิดต่างๆ เพื่อชักจูงให้ผีเสื้อเข้ามาอยู่ในสวน

คูน ขี้เหล็ก มะนาว พะยูง สะแกนา ฯลฯ

ผ่านมาจวบจนถึงวันนี้
ต้นไม้ที่ผมปลูกกว่าหมื่นต้น
ได้เติบโตกลายเป็นป่าใหญ่

ราวกับว่าเป็นวิมานในม่านป่า
ของเหล่าผีเสื้อน้อยใหญ่ที่พากันโบยบิน
อวดโฉมนับหมื่นตัว

ผมไม่รู้หรอกว่าเวลาที่ผีเสื้อนับหมื่นตัว
สยายปีกนั้นมันจะสะเทือนไปถึงดินแดนใด

แต่ผมหวังว่ามันอาจจะสร้างความรู้สึก
ทุ้มอยู่ในใจให้แก่ผู้พบเห็น

มันอาจทำให้เขาเห็นถึงความเชื่องโยง
ของระบบนิเวศป่า

เห็นถึงความเชื่อมโยงหนอนผีเสื้อกับต้นไม้ เห็นถึงความเชื่อมโยงของผีเสื้อกับดอกไม้

และทำให้เขามองเห็นความงดงาม
ของธรรมชาติ

“ไม่ใช่มองเห็นเพียงความงามของผีเสื้อ”

#กวีนอนนา ผู้ไม่หิวแสงแต่ชอบ
แสดงกล้ามดาก

#เกษตรกรรมธรรมชาติ
#เกษตรเชิงนิเวศ

#siamstr

ผมเองก็กลัวหนอนผีเสื้อไม่กล้าจับ
แต่ผมไม่ได้จงเกลียดจงชังมัน ไม่ได้ทำร้ายทำลายมัน

เพราะรู้ว่าวันหนึ่งมันจะกลายเป็น
ผีเสื้อที่สวยงามและมีคุณประโยชน์
ต่อธรรมชาติ…

เวลาหนอนผีเสื้อลงกินใบต้นพะยูงนั้น
สุดสะพรึงมาก แต่ละต้นมีหนอนผีเสื้อเป็นพันๆตัว กินจนใบพะยูงเกลี้ยงทั้งต้น

แต่หลังจากนั้นไม่นาน
ต้นพะยูงก็จะแตกยอดใหม่

แล้วฝูงผีเสื้อนับหมื่นๆตัว
ก็จะโบยบินโอดโฉมไปทั่วทั้งสวนป่า

ราวกับว่าอยู่บนสรวงสวรรค์
ในอุดมคติของผู้คนทั่วไป… https://image.nostr.build/34890b0f329f17c5d1f68f66996180478f054e35913d712cf50e8162b809c0a1.jpg https://image.nostr.build/9953e8476edfc1fe82d57c1c1cdf5f2ac38c3283a013efd919c3611aabbe21b3.jpg https://image.nostr.build/87aa97b9603a18f7276d7f557fbadc8a9a9d3d57f5b43fdb07b418fd516f8168.jpg https://image.nostr.build/5e634055d8f56969fcab622dcfc0e3b4eed5736a0b7eb5de0224313e2685fa6a.jpg https://image.nostr.build/5c15e0abd2555b7461560a89ea829283a06a50a76d2e3a9d3fd0f9fe259a1184.jpg https://image.nostr.build/bfbb9d1f509dab0c8b80aeaf18776b1efe30df2f7b39a79ff924d6f1b7155b0b.jpg https://image.nostr.build/fd5b295c8e8e99457b995f76a705d160e9f3916f29e530b19a0ceef5b0564939.jpg https://image.nostr.build/ecb840e90e8c39c9b6f435f329caf00ceb439cfe34e06c59690ac87a954ea45e.png

เกษตรกรรมธรรมชาติ

เกษตรเชิงนิเวศ


ขอให้โลกสงบสุข......
#ในทรรศนะของข้าพเจ้า

โลกจะสงบสุขได้ ก็ด้วยมีเหตุปัจจัย
มากระทำให้สงบสุข หาใช่จะสงบสุขเพราะการร้องขอวิงวอนบนบานศาลกล่าวอธิษฐาน

สิ่งนั้นเป็นเช่นนั้นเพราะด้วยมีเหตุปัจจัยให้เป็นไปเช่นนั้น สิ่งนี้เป็นไปเช่นนี้ก็เพราะด้วยมีเหตุปัจจัยให้เป็นไปเช่นนี้

หาได้เกิดจากการดลบันดาล
ให้เป็นไปจากสิ่งนั้นสิ่งนี้

หากการบนบานศาลกล่าวอธิษฐาน
เปลี่ยนแปลงกฏธรรมชาติข้อนี้ได้

ทุกคนคงสมหวังดั่งปรารถนา
แล้วชีวิตนี้จะมีความหมายอะไร

แต่โลกใบนี้มีผู้คนมากมาย ย่อมหลากหลายความคิด หลากหลายความเชื่อ คงไม่มีความเชื่อใดถูกต้องดีงามจนไร้ที่ติ หรือผิดไปเสียหมดทุกอย่าง หากเราพอใจ หากเขาพอใจ และอยู่ในกฏเกณฑ์ที่สังคมกำหนด

โลกใบนี้ถึงได้มีความแตกต่าง
เป็นธรรมดา....

#กวีนอนนา ผู้ไม่หิวแสงแต่ชอบ
แสดงกล้ามดาก

#siamstr

ลอยกระทงในคลองน้ำเล็กๆในสวน
กระทงเล็กๆใบเดียวทำจากวัสดุธรรมชาติ
ลอยในพื้นที่ส่วนตัว

น้ำไม่เน่าเสียไม่เป็นพิษเป็นภัยกับสัตว์น้ำ
ในธรรมชาติ

โดยส่วนตัวแล้วไม่เคยไปลอยกระทงในแหล่งน้ำธรรมชาติ ปกติในสวนตัวเองก็ไม่ลอย

แต่ปีนี้แค่อยากแสดงกล้ามดาก
ให้สาวๆแถวบ้านรู้ว่า…

คนป่าคนดงคืออ้าย
ก็เป็นผู้ชายโรแมนติกอยู่เด้อ
เหอะๆๆๆ 😄😄😄

ว่าแล้วก็ยกเอาจอกเมรัยบุปผชาติมาสาดลงคอ https://image.nostr.build/28f7731240d584b0a863eb4b70b394128c6492204f2354dfcb36bc05e229a865.jpg https://image.nostr.build/585cde61b750b6a2830774e1a1e9e4443a1d692b04336073b63a9db941d91252.jpg https://image.nostr.build/55eea9a45c41eda8b165a81ff61265ac6e2c369ed432dd33dd1d2e7476aa70a3.jpg

ในทรรศนะของข้าพเจ้า


เราตื่นแล้ว…..
ท่านยังไม่ตื่น #CK

Bitcoin ไม่ใช่ความเชื่อ
แต่คือความเข้าใจ

Bitcoin -> Lightning Network -> Nostr

คลิป อ.ตั๊ม คลิปนี้อธิบายได้เห็นภาพมากครับ
เผื่อใครยังไม่ได้ดูครับ

https://www.youtube.com/live/4OF5KVlS31E?si=F79y82tSY94QutwS

#siamstr https://image.nostr.build/ed6f83e5f701fb01269507b8c0965da2fdb7aa600c6a5c3b55336c9ce576a790.png


คุกกี้กลิ่นมะกอก 😄😄😄


แล้วตำนานแจกจอกก็เริ่มต้นขึ้น....

เมื่อครั้งยังเป็นเด็กเคยสะสมของเล่น
เติบโตมาจึงรู้ว่าอะไรเป็นอะไร
ของเล่นนั้นก็หมดความหมาย
แจกให้ลูกหลานเด็กๆไป
ไม่เก็บมาพะรุพะรังชีวิต

เมื่อเริ่มเป็นวัยรุ่นเริ่มสะสมของแต่งกาย
รองเท้า กางเกงยีนส์ สร้อย แหวน เสื้อผ้า นาฬิกา เติบโตมาจึงรู้ว่าอะไรเป็นอะไร
สิ่งไหนไม่ได้ใช้ไม่จำเป็นก็แบ่งปัน
ตกทอดให้ลูกหลานที่เขาจำเป็นได้ใช้
ไม่เก็บมาสะสมให้พะรุงพะรังชีวิต
มีเฉพาะที่ต้องใช้ต้องใส่จริงๆ

เมื่อเริ่มเล่นกีตาร์เล่นดนตรี
เห็นมือกีต้าร์หลายคนสะสมกีต้าร์เต็มบ้าน
รุ่นหายากรุ่นแพงๆรุ่นดีๆมากมาย
ก็อยากจะมีกีต้าร์เยอะๆเหมือนเขา
เติบโตมาจึงรู้ว่าอะไรเป็นอะไร
กีต้าร์ตัวไหนไม่ได้ใช้ก็เริ่มขายบ้าง
ให้หลานบ้างให้สาวๆบ้าง
ไม่เก็บสะสมให้พะรุงพะรังชีวิต
มีไว้เฉพาะที่จำเป็นต้องใช้ก็พอ
ปัจจุบันยืมกีต้าร์เพื่อนดีด
ของตัวเองดีๆแจกสาวๆหมด เฮ้อออ

เมื่อได้เริ่มอ่านหนังสือดีๆมากมาย
เริ่มเก็บเริ่มสะสมหนังสือต่างๆ
ตั้งใจจะเก็บไว้เป็นของตกแต่งห้องไปเสียอีก
แล้วตกทอดให้รุ่นลูกรุ่นหลานให้ได้อ่านเหมือนเรา เติบโตมาจึงรู้ว่าอะไรเป็นอะไร
เริ่มแบ่งปันหนังสือต่างๆให้เพื่อนให้คนรู้จัก
ไม่เก็บมาสะสมไว้แต่ผู้เดียว
ไม่คิดจะเก็บหนังสือให้เต็มบ้าน
ด้วยหวังให้เป็นของสะสมของตกแต่ง

เมื่อเริ่มปลูกต้นไม้สร้างสวนป่า
แรกๆก็มีความคิดอยากมีพันธุ์ไม้หายากต่างๆ
ให้เต็มสวนไปหมดทั้งพืชผักต่างๆ
ใช้เวลาอยู่หลายปีจึงปลดเปลื้องวางความคิดนี้ได้ เมื่อรู้ว่าอะไรเป็นอะไรต้นไม้ต่างๆพืชผักต่างๆ ผลไม้ต่างๆเราไม่จำเป็นต้องมีให้มากที่สุด หรือมีให้ครบทุกชนิดก็ได้
ต้นไม้ก็เอาเฉพาะที่เราจำเป็นต้องใช้งานใช้ประโยชน์ สมประสงค์กับสวนเราจริงๆเหมาะกับพื้นที่เราจริงๆ พืชผักผลไม้ก็เอาเฉพาะชนิดที่เราชอบเราต้องกินต้องใช้จริงๆ

พิจารณาตนเองอยู่นานสองนาน
มั่นใจว่าเราเองได้ปลดเปลื้องพันธนาการ
จากการสะสมสิ่งของต่างๆอันจะพะรุงพะรัง
ชีวิตได้หมดแล้ว

เมื่อไม่มีสิ่งของอันไม่จำเป็นพะรุงพะรังชีวิต
ชีวิตก็ย่อมง่ายเบาสบายเคลื่อนไหวได้
คล้องแคล้วว่องไว

แต่เผลอเพียงแป๊ปเดียวจอกเหล้าเต็มบ้าน
มันมาแต่ไหนอีกกกก เฮ้ออออ

แล้วตำนานแจกจอกก็เริ่มต้นขึ้น.....

#กวีนอนนา ผู้ไม่หิวแสงแต่ชอบ
แสดงกล้ามดาก

#siamstr

ปลดเปลื้องในสิ่งที่ควรปลดเปลื้อง
สะสมในสิ่งที่ควรสะสม

อย่าพันธนาการพะรุงพะรังตน
ไปด้วยสิ่งของอันไม่จำเป็น

นิสัยจน
นิสัยรวย
ให้รู้ตัว
ให้รู้ตน
รู้เหตุผล
รู้พอประมาณ
รู้กาลเวลา

หากปรารถนาสู่เสรีชน…. https://image.nostr.build/401bb4dc0d24b62d954d2af658490551c9734fbbde0c612e815ee3d291f27c1a.jpg https://image.nostr.build/e80828cfec19518401162aee720f92e82b9a36530a6f7c950daa3c1d01bb8491.jpg https://image.nostr.build/ef8179d87c7f81017aae1569afcf252bf7bc261adf58f41ab2edee12ba5a306a.jpg


เช่นกันครับ 🙂🙂🙂


เป็นอาหารปากได้ด้วย แต่เป็นอาหารใจนั่นอิ่มมากกว่าครับ


ที่สวนครับ แถวๆที่ราบสูงตอนบนของประเทศไทยครับ


แกงเผ็ดใส่หน่อไม้ส้ม ไก่แม่สาวแบบนี้ พวงไข่คงอร่อยน่าดูครับ 😄😄😄 กินล้างกินผลาน


ใบไม้เปลี่ยนสี….

มะกอกป่าเตรียมตัวผลัดใบ
อร่ามตาดุจดั่งประกายคำ
ค่อยๆหล่นร่วงปลิดปลิว
โปรยปรายดั่งหยาดพิรุณ
ยามเมื่อต้องสายลมสัมผัส
เพียงแผ่วเบา....

ต้นไม้หลายชนิดเริ่มผลัดใบ
บางชนิดผลเริ่มสุกหล่นร่วง
บางชนิดเริ่มผลิดอกบานสระพรั่ง
โชยกลิ่นอบอวนไปทั่วทั้งผืนป่า
หอมละมุนราวกับคุกกี้เสี่ยงทาย

เอนกายลงบนเปลผ้าใบผืนเก่า
ที่ผูกไว้ใต้ร่มเงาต้นไม้ใหญ่
ในอ้อมกอดภวังค์กลิ่นหอม
ดอกไม้ป่าเคล้าเสียงสายลม
เสียงนกร้องเสียงใบไม้ร่วง
และเสียงหัวใจตัวเอง.....

เอ่ยปากอ้อนวอนกับสายลม
ได้โปรดจงโอบกอดกลิ่นหอมนี้
ฝากไปถึงเธอผู้ห่างไกล

อาจจะเจอความหวังที่ยังรออยู่
เฮ่ เฮ เฮ้.....🙂🙂🙂

#กวีนอนนา ผู้ไม่หิวแสงแต่ชอบ
แสดงกล้ามดาก

#เกษตรกรรมธรรมชาติ
#เกษตรเชิงนิเวศ

#siamstr

มะกอกป่า ที่สวนปลูกไว้สี่ห้าต้นครับ
บางต้นเริ่มผลิดอกออกผล

ผลสุกมะกอกป่าใส่ส้มตำอร่อยมาก
ใส่แจ่วกุ้ง ใส่แกง ใส่น้ำพริก กลิ่นหอม
เป็นเอกลักษณ์

ยอดอ่อน กินกับลาบเป็ด ลาบหมู ลาบเนื้อ
กินกับป่นปลา สุดจะบรรยาย

แม้เนื้อไม้จะใช้สร้างบ้านเรือนไม่ได้
ไม่ได้มีราคาเหมือนไม้เนื้อแข็งชนิดอื่นๆ

แม้ผลสุกจะไม่ได้มีราคาค้าขายง่าย
เหมือนผลไม้อื่นๆตามยุคสมัยนิยม

แต่ต้นไม้ทุกชนิดนั้นล้วนมีคุณค่ามีประโยชน์
แตกต่างกันออกไป

หากปลุกต้นไม้แล้วมองแต่เรื่องมูลค่า
เราอาจจะได้แค่ต้นพะยูงเต็มสวน
หรือได้แค่ต้นทุเรียนเต็มสวน

แต่ถ้าเรามองเห็นคุณค่าของต้นไม้ชนิดต่างๆ
เราจะได้ต้นไม้มากมายหลากหลายชนิด
เดี๋ยวเรื่องมูลค่ามันตามมาเอง

เมื่อมีทรัพยากรที่ผลิตผลมะกอกได้
เราก็ไม่จำเป็นต้องซื้อผลมะกอกอีกต่อไป https://video.nostr.build/3d9f6d98b165bfed1d0cdcfe618c521f25ec91834d055c1fa1c717a10a9118ca.mp4 https://image.nostr.build/3f33ae65c1246693a09ad1938654b33e5849a4dbc21ecf2af573263e8939ac83.jpg https://image.nostr.build/83387e8341fe9eaf951b0a82860fddd5c82b5c94b9b6cc52423ccc51c816a7ba.jpg https://image.nostr.build/97d03a82d5250275b32a1a07260987b4f564ee1f410d2097a41044f87fef3010.jpg

เกษตรกรรมธรรมชาติ

เกษตรเชิงนิเวศ


อย่างสีเหลือง….


“ ตั้งแต่คราวก่อนนั้น
เสมอหมั่นดอกคำเว้า
อ้ายเลยอุกอั่งเอ้า
ย้อนคำเว้าผู้รังคน
โดนปานซาติผ่านซาติสิเวียนว่าย
สิบ่คลายฮักหมั่น
ปานว่าดาวนั่นเคียงเกิ้ง

คล้อยปีผ่าน
อ้ายนั่งเพ้อพรรณนา
แหงนเบิ่งฟ้า
ย้อนคำเว้าต่าวคืนหลัง
ร้อยความคึด
พันเหตุผลบ่แล้วได้
จักว่าเป็นจั่งใด๋ดอกความฮัก
จักว่าเป็นจั่งใด๋ดอกความฮัก
ส่ำเคิ่งซาติกะบ่กวม “

#กวีนอนนา ผู้ไม่หิวแสงแต่ชอบ
แสดงกล้ามดาก

#siamstr

บทกวีตอนหนึ่งจากเพลง ผู้บ่าวนอนนา
เขียนไว้เมื่อปี 2556 https://image.nostr.build/5702fa46a3d8ddf92570e3a937bdad0ccb37db35b2d0f1d66030dd2b2c0f7f05.jpg


ว่ากันว่า
การอกหักครั้งแรกนั้น
ทำให้เด็กหนุ่มรู้จักความเมามาย 😃


มงกุฎไพร…

ผีเสื้อ
ต้นไม้
ใบหญ้า
ดอกไม้ป่า
มงกุฏ
และเธอ

ผู้ลาจากไม่หวนคืน

เช้าตู่ของฤดูหนาว เด็กหนุ่มน้อยผละออกจากกองไฟที่นั่งผิง รีบรวมกลุ่มกับเด็กๆในระแวกบ้านใกล้เรือนเคียงกันเพื่อเดินไปโรงเรียน

แดดเริ่มท่อแสงสดใส ประกายระยิบระยับคราเมื่อต้องสัมผัสทิวไม้ใบหญ้าและหนองน้ำระหว่างสองข้างทาง

เด็กหนุ่มน้อยปล่อยให้เด็กคนอื่นๆเดินรุดหน้าไปก่อน ส่วนตัวเขาเดินหายไปในทุ่งดอกหญ้าข้างทาง

เขารู้ว่าเด็กสาวที่เขาแอบบชอบนั้น ชอบนำดอกหญ้าชนิดหนึ่งที่ผลิบานในช่วงต้นฤดูหนาว มาถักท่อเป็นมงกุฎดอกไม้สวมใส่เล่นกันตามประสาเด็กหญิงบ้านป่าเมืองไพร

ดอกไม้ชนิดนั้น
รอยยิ้มของเธอ
มงกุฎดอกไม้ที่เธอสวมใส่

แม้จะผ่านมาเนินนานสักเพียงใด
แม้เจ้าของรอยยิ้มจะอยู่ ณ ดินแดนไหน
ภาพแห่งความทรงจำยังคงตราตรึง
อยู่ในทุกห้วงความรู้สึก….

#กวีนอนนา ผู้ไม่หิวแสงแต่ชอบ
แสดงกล้ามดาก

#siamstr https://image.nostr.build/0a7f0f9f3f9f056d37b04db3cad0284b0d988a059af4055e47c7ef6855b6d3dc.jpg


จินตนาการสำคัญกว่าความรู้…..


กำลังจะดีแล้วเชียววว 😂😂😂


BENDA-500 😂😂😂


ผมจะไม่ mute ครับ 😂😂😂


อากาศหนาว ฟังไป จิบไป ก่อกองไฟผิงไป ไฟลุกตลอดครับ 😂😂😂


เวลามีค่า….ศึกษา Bitcoin

ฟัง อ. ตั๊ม ทีไรไฟลุกตลอดครับ

#siamstr

https://youtu.be/3fBztdK_lAU?si=KrJsAS0htDua9nUg https://image.nostr.build/e77b57dd9f6b1f365a57b46da4c88f37286874463e52c7d6b56497d45e841db1.png


เนื้อดีๆสักชิ้นย่างหอมๆครับ เบียร์ดีๆอีกสักขวดสองขวด กับหนังสือดีๆสี่ห้าเล่ม เอาไว้หนุนหัวนอนตอนเราเมา 😂😂😂


ทุกวันนี้ก็เปิดฟังในยูทูปบ่อยๆครับ คืนไหนนอนไม่หลับ เปิดปุ๊บหลับปั๊บ 😂😂😂 ของเขาดีจริงๆ


ตั้งแต่รู้จัก นวลนาง นิยายรักฉบับบ้านนา ผมก็ลืมขายหัวเราะไปเสียสิ้น 😂😂😂


เลือกอาจารย์ให้ถูกคน
อ่านหนังสือให้ถูกเล่ม
คบเพื่อนที่ควรคบ
และอยู่ในสถานที่เหมาะสมแก่ตน

เพราะอาจารย์ที่เรานับถือเป็นแบบอย่างชีวิต
หนังสือที่เราอ่านเพื่อนที่เราคบสถานที่ที่เราอยู่
จะบ่มเพาะความเป็นตัวเรา

ผมอ่าน “คู่มือมนุษย์” ของท่านพุทธทาส
ผมอ่าน “พุทธธรรม” ของท่าน ป.อ ประยุทธ์ โต ผมจึงพอเข้าใจว่าพุทธศาสนาแท้จริงนั้น ไม่งมงาย ไม่มีอภินิหาร ไม่มีความเชื่อ มีแต่หลักความจริงตามธรรมชาติ พูดกันด้วยหลักเหตุและผล

ผมอ่าน “ปฏิวัติยุคสมัยด้วยฟางเส้นเดียว” ของมาซาโนบุ ฟูกูโอกะ ผมจึงพอเข้าใจคำว่าเกษตรกรรมแบบธรรมชาติ เกษตรเชิงนิเวศ เกษตรกรรมแบบไม่กระทำ เกษตรกรรมที่ปล่อยให้ธรรมชาติได้ทำหน้าที่ของมันตามธรรมชาติ เราจะได้เก็บเอาเวลาไว้ไปคุยกับดวงตะวัน

ผมอ่าน “โจนาธาน ลิฟวิงสตันนางนวล” ของริชาร์ด บาร์ก ผมจึงพอเข้าใจว่า นกนางนวลที่มีปีกสามารถโบยบินได้นั้น คงไม่ได้มีปีกไปเพื่อจะบินหาปลากินไปวันๆ มนุษย์ก็คงเช่นกันคงไม่ได้มีชีวิตเพื่อทำมาหากิน หาเงินหาทองไปวันๆ

ผมอ่าน “ปรัชญาชีวิต” ของคาลิล ยิบราน
ผมจึงพอเข้าใจว่าที่มหาวิหารดำรงอยู่ได้นั้น ก็ด้วยเสาของมหาวิหารนั้นอยู่ห่างกัน

ผมอ่าน “1984 มหานครแห่งความคับแค้น” ของจอร์จ ออร์เวลล์ ผมจึงพอเข้าใจว่าอิสรภาพในการใช้ชีวิตนั้นสำคัญเพียงใด

ผมอ่าน “เซเปียนส์ ประวัติย่อมนุษยชาติ” ของยูวาล โนอา ฮารารี่ ผมจึงพอเข้าใจว่า ทำไมเมื่อมนุษย์เริ่มรู้จักการเพาะปลูก อิสรภาพในการใช้ชีวิตของมนุษย์กลับเริ่มหายไป

ผมอ่าน “Foundation สถาบันสถาปนา” ของไอแซค อาซิมอฟ ผมจึงพอเข้าใจว่า ทางเลือกและการที่เรามีสิทธิ์ที่จะเลือกนั้นสำคัญเพียงใด

ผมอ่าน “นวลนาง นิยายรักฉบับบ้านนา”
ผมจึงรู้ว่า จินตนาการนั้นสำคัญกว่าความรู้

ผมอ่าน “ สิทธารถะ” ของเฮอร์มานน์ เฮสเส
ผมจึงรู้ว่า การออกไปใช้ชีวิตนั้น สำคัญกว่าการอ่านตำหรับตำราร้อยเล่มพันเล่ม

ว่าแล้วก็วางตำหรับตำราอาบน้ำอาบท่า
ล้างหน้าแปลงฟันเตรียมตัวออกจากป่า

สู่สถานเริงรมย์….

#กวีนอนนา ผู้ไม่หิวแสงแต่ชอบ
แสดงกล้ามดาก

#siamstr

คืนนี้บุญกฐินหมู่บ้านใกล้ๆกัน
มีหมอลำซิ่งมาแสดง

ว่าจะไปโชว์กล้ามดาก
หน้าฮ้านหมอลำจักหน่อย
😄😄😄 https://image.nostr.build/5c350fed49b5ec0fffb1ae86ea94fac025a220dd76058f4c32d36ec0dfff8958.jpg


สายพันธุ์หมูดำภูพาน ได้มาจากสกลนครครับ
ส่วนคนเลี้ยงมาจากเทือกเขาอัลไต แฮ๊ะ!!! 😂😂😂


ย้อมใจก่อนสักแปดจอก พอเสริฟบนจาน รับรองอร่อยจนลืมกลับวัดกันเลยทีเดียวครับ 😂😂😂


จกพุงทีไรหมูน้อยอ่อนระโหยโรยแรง…..


แล้วผมก็ได้เป็นศิลปินเต็มตัว
ศิลปินเลี้ยงหมู แฮ๊ะ!!! 😂😂😂

“การเลี้ยงหมูแบบไบโอไดนามิก
เลี้ยงหมูแบบธรรมชาติ”

จริงๆแล้วเกษตรกรรมธรรมชาตินั้น
ไม่ใช่เรื่องที่สลับซับซ้อนเข้าใจยากอะไรมากมาย มันก็คือความเป็นจริงตามธรรมชาตินั่นแหละ

สิ่งที่ยากไม่ใช่การทำความเข้าใจธรรมชาติ
แต่คือการวางความเชื่อของภาพจำเก่าๆเรื่องการเกษตร ที่เราถูกฉาบทาไปด้วยมายาคติลงเสียให้ได้

“เมื่อคิดจะเพาะปลูก”

อย่าคิดเรื่องการไถพรวน อย่าคิดเรื่องการใส่ปุ๋ยเคมี อย่าคิดเรื่องการฉีดยาฆ่าหญ้า อย่าคิดเรื่องการฉีดยาฆ่าแมลง

จงจำไว้ว่า ในป่าก็ไม่มีใครไถพรวนดินให้ต้นไม้ ทำไมดินในป่าถึงร่วนซุย ในป่าก็ไม่มีใครใส่ปุ๋ยให้ต้นไม้ ทำไมต้นไม้ในป่าก็ยังเติบโตและผลิดอกออกผล

“เมื่อคิดจะเลี้ยงไก่”

อย่าคิดเรื่องกรงตับ อย่าคิดเรื่องโรงเรือนราคาแพง จงเลี้ยงไก่แบบปล่อยตามธรรมชาติ ปล่อยให้ไก่ได้ใช้ชีวิตอย่างอิสระ ได้โบยบินได้คุ้ยเขี่ยหากินหญ้ากินหนอนกินแมลงตามสัญชาตญาณของมัน สร้างโรงเรือนอย่างธรรมดาๆ ให้พอกันแดดกันฝนหลับนอนป้องกันอันตรายจากสัตว์ร้ายก็พอแล้ว

“เมื่อคิดจะเลี้ยงหมู”

ก็เช่นกัน ทำลายภาพจำเก่าๆของการเลี้ยงหมูลงเสียให้ได้ แล้วกลับไปดูที่ธรรมชาติ....

#หมูดำภูพาน คุโรบัตะเมืองไทย เลี้ยงง่ายโตเร็ว น่ารัก น่าอร่อย น่าหันแกล้มเหล้า อู๊ดๆ

🐷🐷🐷

#กวีนอนนา ผู้ไม่หิวแสงแต่ชอบ
แสดงกล้ามดาก

#เกษตรกรรมธรรมชาติ
#เกษตรเชิงนิเวศ

#siamstr https://image.nostr.build/818a894b771b37a7885b93b2787e188091a503c2f535d0b16feceb190ec3862d.jpg https://image.nostr.build/8c16d7a56d97eb727ffbff947cf003a079f9519c060240fbdc7ad6e6e44ad654.jpg https://image.nostr.build/c9aabf2757b249e5981caa01fd1c18b0f93c84c2b483e415e1a4d4a345f090a6.jpg https://image.nostr.build/d925a8d5c94f163e2f678eb3abd5dc63bc9f24496428a0a686b4bc9f94051bd6.jpg https://image.nostr.build/94b03d8978092c7ab8f5599cdcbd2878b6671fc7e97668d67de4939b0a2f1d00.jpg

เกษตรกรรมธรรมชาติ

เกษตรเชิงนิเวศ


ผมแชมป์ว่าวเลยนะครับ….


โดนไล่ให้มาเล่นในนี้ครับ 😂😂😂


รอ เล่มแปล the fiat standard อย่างใจจดใจจ่อครับเช่นกันครับ


ฟังเพลินมากครับ คลิปทรงคุณค่าเลยครับ


ท้องฟ้าของเรา….

ทรุดกายลงนั่ง
บนพื้นดินที่ปูด้วยใบไม้ร่วง
นุ่มละมุนราวกับแก้มสาว

ฟังเสียงสายลมโชยเอื้อนเอ่ย
มาจากแดนไกล
เคล้าเสียงใบไม้ไหว
เสียงยอดหญ้าลู่ตามลม

สายตาเหม่อมอง
ไปบนท้องฟ้ากว้างสีคราม
ถามเมฆน้อย
เจ้าจะล่องลอยไปทิศทางใด
ถามสายลมเจ้าจะพัดพา
ไปถึงดินแดนไหน

ช่วยอุ้มโอบความคิดถึง
ความห่วงใยและอุ่นไอแดด
ฝากไปถึงเธอผู้ห่างไกล
ได้ไหมเอ่ย

แต่ก็ไร้คำตอบ
จากเมฆน้อยและสายลม
ได้แต่พรึมพรำกับใจตัวเอง
ว่านั่นท้องฟ้าของสองเรา

#กวีนอนนา ผู้ไม่หิวแสงแต่ชอบ
แสดงกล้ามดาก

#siamstr

อรุณสวัสดิ์ครับ https://video.nostr.build/4576f4f131b559904bb8597f78fb77ae194ae455fdc4123b035741ea7b10c8b6.mp4 https://image.nostr.build/8dac8da500ba8c82bfa4e4755b5b237865c42df314c3a8f92a55678a8d2bcb14.jpg https://image.nostr.build/c443baa7f699bbeb483ecdf8252485b5a1fd4866880aa212c0ddcaa2ecf4bb96.jpg


Delete


แอบชอบน้องคนนึงในหมู่บ้านเดียวกัน
อยู่แปดปี

เลยหัดกีต้าร์เล่นเพลงนี้อยู่แปดเดือน
กว่าจะพอเล่นได้

นั่งคิดนอนคิดอยู่แปดวันแปดคืน
ว่าจะทำอย่างไรถึงจะมีโอกาส
ได้เล่นเพลงนี้ให้น้องเขาฟัง

ในค่ำคืนนึงที่กำลังรวบรวมความกล้า
สาดเมรัยบุปผชาติลงคอไปได้แปดจอก
ว่าจะไปกดไลค์ในเฟสบุ๊คน้องเขา

ในค่ำคืนนั้นนั่นเองน้องเขาก็โฟสต์เฟสบุ๊ค
เปิดตัวคนรักของเขาพอดี

โถ….ชีวิตกวีนอนนา

ความเร็วของเสือมันช่างเหนือ
กว่าหมาขี้เรื้อนจริงๆ

ช้าเพียงแปดวิอาจต้องเป็นโสด
ไปจนอายุแปดสิบแปดปี

#กวีนอนนา ผู้ไม่หิวแสงแต่ชอบ
แสดงกล้ามดาก

#siamstr

วอนให้ลมพัดพาหัวใจพี่ไปถึง….. https://video.nostr.build/bc126bc4365daad8fcca33b52479cd8f4656f5db83d121bd0bf117de04c3fd14.mp4


อันเมืองไทยใหญ่อุดม…....


กว่าปลาจะสุกน่าจะเมาก่อนครับ 😂😂😂
ปลาตัวใหญ่บางทีก็ย่างลำบากเหลือเกิน


ไม่หล่อแต่หว่านแหจ่าน…

ปลา….
เบ็ดตกปลา….
บ่อเลี้ยงปลา….

ปลากินแล้วก็หมดไป
เบ็ดตกปลาใช้หาปลามากินได่
แต่บ่อเลี้ยงจะทำให้เรามีปลากิน
แบบไม่อดไม่อยาก

และยิ่งถ้าเราเข้าใจการเลี้ยงปลาแบบธรรมด้วย ชีวิตเรายิ่งจะง่าย

ปลานวลจันทร์เทศ ขนาด 3-5 กิโล อายุ 4 ปีเลี้ยงแบบปล่อยให้หากินเองตามธรรมชาติโดยส่วนใหญ่ ให้อาหารเสริมบ้างเป็นครั้งคราวตามสะดวก

บ่อเลี้ยงขนาด 1 ไร่ ปลาปลาไซต์ใหญ่แบบนี้ ไม่ต่ำกว่า 300 ตัว (อนุบาลในบ่อขนาด 1 งาน จนมีขนาดราวครึ่งกิโลจึงจับไปปล่อยบ่อใหญ่) มีทั้ง ยี่สก นวลจันทร์ สวาย ส่วนปลาไซต์เล็กลงมา นิล ตะเพียน ปลาแรด มีไม่ต่ำกว่า 1,000 ตัว

หมดอาหารปลาที่ให้เสริม เดือนละ 1 กระสอบ 470 บาท

เดิมทีเคยคิดว่าถ้าเราจับปลาตัวใหญ่ๆแบบนี้มาทำอาหาร อาทิตย์ละตัว ปีนึงก็ 52 ตัว กว่าจะจับมากินหมด ปลารุ่นใหม่ที่เราปล่อยลงเสริมทุกปีก็จะโตทันกันพอดี

ความมั่นคงทางด้านอาหาร
นั้นสร้างได้

เมื่อเรามีความพอประมาณและมีเหตุผล
และมีความมั่นคงขั้นพื้นฐานของชีวิต
การจะก้าวไปด้านต่างๆของชีวิตมันก็จะง่ายขึ้น

เมื่อรากฐานของชีวิตมั่นคงแข็งแรงดีแล้ว
จะไปทำธุรกิจอะไรลงทุนอะไรหรือไปทำอาชีพอะไร ในด้านต่างๆที่เราชื่นชอบหรืออยากจะทำหากแม้ว่ามันล้มเหลวขึ้นมา

เราก็จะยังมีความมั่นคงขั้นพื้นฐานด้านต่างๆ
ของชีวิตและความรู้จักพอประมาณและมีเหตุผลรองรับชีวิตเราอยู่.....

#กวีนอนนา ผู้ไม่หิวแสงแต่ชอบ
แสดงกล้ามดาก

#เกษตรกรรมธรรมชาติ
#เกษตรเชิงนิเวศ

#siamstr

ขนาดของบ่อเลี้ยงปลา ความตื้นลึกของบ่อเลี้ยงปลา พืชน้ำ พืชริมบ่อน้ำ รวมทั้งผลไม้บางอย่างที่ร่วงหล่นลงบ่อเลี้ยงปลา ชนิดของปลา มีผลต่อการเจริญเติบโตของปลา

ปลาบางชนิดใช้เหงือกกรองกินแพลงก์ตอน ปลาบางชนิดกินตะไคร่น้ำตามพื้นดินตามก้อนหิน ปลาบางชนิดกินพืชน้ำ พืชชายน้ำ ทั้งผลไม้ที่ร่วงหล่อ ปลาบางชนิดกินกุ้งกินหอยกินลูกปลาเล็กต่าง เพื่อคุมปริมาณปลาไม่ให้เยอะเกินไป จนไม่สมดุลกับอาหารและขนาดของบ่อเลี้ยงปลา

ปลากินปลา ปลาจึงเติบโต https://image.nostr.build/5bccff630818bc636acf9bf7347426ac31239582a3fd028c45cc8dfe2ac4bff9.jpg https://image.nostr.build/e4a0cb53f1788845a5238e5352c03c560e1b317ed40285207a623afa43759d41.jpg https://image.nostr.build/cfe397326a2015b2078e26ee6e1abb603cddf1b134f31e55efe75fb882438876.jpg https://image.nostr.build/fe4ab6d29ae27ac362419ee6d5d595da1df4b0a3b57768938f9d38755ed273c6.jpg https://image.nostr.build/7751c6ae80e4fc6b80fce0a4367be041ee488f2707f55c80320e7f0411571332.jpg https://image.nostr.build/52e86697d40f6739909bd1b4ba1c403868dd629548b2edcb23a1429e7aa09486.jpg

เกษตรกรรมธรรมชาติ

เกษตรเชิงนิเวศ


คุยกับตัวเอง
ฟังเสียงร่ำร้อง
จากหัวใจตัวเอง

คุยกับธรรมชาติ
ฟังเสียงเอื้อนเอ่ย
จากธรรมชาติ

เอนกายพักพิงใต้ร่มเงาไม้
ที่เพาะปลูกด้วยมือตนเอง
กาลเวลาเหมือนหยุดนิ่ง

เพียงสายลมแผ่วเบา
กระทบเรือนร่าง
สุดจะจินตนา

กำลังวังชาของข้าพเจ้า
ณ เวลานี้ราวกับว่า
อาชาศึกแปดสิบสี่ตัวมัดรวมกัน

ฮี๊ๆๆๆๆๆๆ………

ว่าแล้วก็ยกแก้วกาแฟร้อนๆมาสาดลงคอ

#กวีนอนนา ผู้ไม่หิวแสงแต่ชอบ
แสดงกล้ามดาก

#เกษตรกรรมธรรมชาติ
#เกษตรเชิงนิเวศ

#siamstr

“ฝายทดน้ำแบบธรรมชาติ”

ช่วยเหลือฟื้นฟูธรรมชาติ เติมเต็มธรรมชาติ ไม่ใช่แทรกแซงธรรมชาติ จนผิดธรรมชาติ

ที่สวนมีทางน้ำเล็กๆไหลลงมาจากภูเขา 5 สาย ผมใช้ต้นมะเดื่ออุทุพร ที่เก็บเมล็ดมาจากในป่าและเพาะเองกับมือ ปลูกตามทางน้ำไหลในจุดต่างๆที่เหมาะสมกว่าร้อยต้น

เพื่อจะให้รากของต้นมะเดื่ออุทุมพรที่เป็นพูพอน ทอดขวางทางน้ำไหลให้กลายเป็นฝายชะลอน้ำแบบธรรมชาติ และทำให้เกิดน้ำตกเล็กๆในสวน เพื่อสร้างบรรยายกาศและสร้างความอุดมสมบูรณ์ความชุ่มฉ่ำเย็นให้สวนป่า

7 ปี คือเวลาที่รอคอย กว่าที่ต้นมะเดื่ออุทุมพรที่ปลูกจะเติบโต จนกลายเป็นฝายชะลอน้ำแบบธรรมชาติและน้ำตกเล็กๆ กว่า 10 แห่ง กระจายไปทั่วทั้งสวนตลอดเส้นทางน้ำไหล เหมือนดั่งที่จินตนาการไว้

ช่วยเหลือฟื้นฟูธรรมชาติ เติมเต็มธรรมชาติ ไม่ใช่แทรกแซงธรรมชาติ จนผิดธรรมชาติ

สิ่งใดฝืนธรรมชาติ
สิ่งนั้นย่อมไม่ควร… https://video.nostr.build/be0086a60409445a838872241fb2c63cfa522dc4406b75e899e11c929c90aa81.mp4 https://image.nostr.build/4aef341e9086c7ca6ae939385262cb22174f90ef22cbe58da17da5b0b9cb5cf0.jpg https://image.nostr.build/58ee174e130fb913777ca069af8781d43cec24c66159a40ba9f10ba942ddd4c8.png https://image.nostr.build/0ab4c22b66814250471adf58b127065159045d5f234e6ca216ca1dda1a1bdcf0.jpg https://image.nostr.build/7928184fc1f9099b8318fbae428cc6adc8930bc4a74c32eefc7200480155d183.jpg

เกษตรกรรมธรรมชาติ

เกษตรเชิงนิเวศ


สงสัยผมจะสาดเมรัยของสูงลงคอเยอะไปหน่อย จำผิดจำถูกไปเรื่อย……


ดนตรีแสนไพเราะ
กับแกล้มก็เลอรส
ชาดอกกาสะลองกรุ่นหอม
สาดเมรัยของสูงลงคอ
กองไฟตะเกียงและหิ่งห้อย
เกี้ยวพาแสงดาวแสงเดือน
บรรยากาศช่างแสนเป็นใจ
ขาดก็แต่เพียง.....

ว่าแล้วก็ยกแก้วชาดอกกาสะลองมาสาดลงคออีกแปดจอก โห้ !!!.....

หอมคักติ....

บ่หละ ร้อนนน ลวกปาก 😂😂😂

#กวีนอนนา ผู้ไม่หิวแสงแต่ชอบ
แสดงกล้ามดาก

#siamstr

ขาดก็แต่เพียง……

เพื่อนร่ำเมรัยของสูงรวมวงสนทนา
โถ…..ชีวิต

ใครกำลังดื่ม ขอตำจอกหน่อยครับ https://image.nostr.build/a1b3a6f9c34c7527a1c0a98f7a86ca72cd4c68fc79416055dec0a981de1eacd2.jpg https://image.nostr.build/8fc61f64016d45e7481f537f4bbf6ded13c7257fad5aca10a2f0628f2c924f8a.jpg https://image.nostr.build/b72eab7c6a060f65d88dc115df2bd3f7e4281359ea39519637fa8957a137edeb.jpg https://image.nostr.build/4e9815bdfc7c91506accc88f9b148b15f1fdcd0821a5fcee2cd95083e4e7b83c.jpg https://image.nostr.build/ad36bbbc33b036742ef32d08e202e2652012dcca4a595e82949e49ba27952007.jpg


กึกกักๆ เสียงเมียทอผ้า
เจี้ยวจ้าวๆ เสียงลูกๆเล่นกัน
ข้าพเจ้าปรบมือชื่นชมกลีบบุปผาไหว
ดีดพิณฟังเพลงจากเสียงนกกา
ใครเล่าจะแลเห็นคุณค่า
วิถีชีวิตที่แสนจะเรียบง่ายปานนี้
มีเพียงคนเก็บฟืนที่ผ่านมา
เป็นบางครั้งคราว........

(#ขุนเขายะเยือก บทกวีของฮั่นซาน)

คนเก็บฟืนจะเก็บฟืนไว้ก่อกองไฟ
นั่งฝิงไฟจิบเมรัยชมดาวชมเดือน
น้ำเดือดเรามาแบ่งกันกินคงดี
ฟืนหมดเราช่วยกันเก็บฟืนคงดีกว่า......

ในบางดินแดนนั้นเพียงแค่ไม้ฟืนจะใช้ก่อกองไฟไว้คลายหนาวและเสริมบรรยากาศให้ค่ำคืน ก็กลายเป็นสิ่งของหายากมากกกก

ไม้กระถินและสะแกนาโตเร็วเหมาะเป็นไม้ฟืน
เหลือติดสวนติดไร่ไว้ใช้ประโยชน์บาง

อากาศเริ่มหนาวแล้ว
หาไม้ฟืนเตรียมไว้ก่อกองไฟ
นั่งจิบเมรัยชมดาวชมเดือน

ไม้ฟืนไม่จำเป็นต้องปลูกให้ลำบาก
เกิดเองตามธรรมชาติเยอะมาก
สะแกนา กระถิน ปอสา
เกิดปนกันไปกับไม้ที่ปลูก
เมื่อลำต้นโตได้ขนาด
เราก็ตัดมาทำไม้ฟืน
พอตัดไม้พวกนี้ใช้สอยหมด
ไม้ที่ปลูกก็โตพอดีคลุมแสงได้หมด
ไม้ฟืนพวกนี่ก็จะไม่ค่อยโต

ถึงเวลานั้นเราค่อยใช้ไม้ฟืนจากไม้ที่เราปลูก
จากกิ่งก้านที่มันสลัดทิ้งตามธรรมชาติ

และเมื่อถึงเวลาหนึ่งที่ต้นมะค่าโมงและต้นแดง
ผลิดอกออกผลเราค่อยใช้ฝักของต้นมะค่าโมง
และฝักของต้นแดงไว้เป็นไม้ฟืนเสริมอีกทางนึง
ไม่ต้องตัดไม้ฟืนให้ลำบาก

#กวีนอนนา ผู้ไม่หิวแสงแต่ชอบ
แสดงกล้ามดาก

#เกษตรกรรมธรรมชาติ
#เกษตรเชิงนิเวศ

#siamstr

พอเพียง มั่งคั่ง ยั่งยืน ชั่วลูกชั่วหลาน

เหลือแมกไม้ไว้ ไม่ต้องวิตกว่าไร้ฟืนไฟ ฟืนเปียก ยังเหลือถ่าน ถ่านหมดยังเหลือเตาแก๊ส แก๊สหมดยังเหลือกระทะไฟฟ้า ไฟฟ้าดับยังมีไม้ฟืน

นานแค่ไหนแล้วที่คุณไม่ได้กอกองไฟจากไม้ฟืนในฤดูหนาว แล้วนั่งล้อมวงรอบกองไฟ จิบเมรัยชมดาวชมเดือน….

หรือไม่เคยเลย https://image.nostr.build/38d1f978616e76f7691d743bb772cb006e2f0ebe69e51793932c4c9251ac3e52.jpg https://image.nostr.build/585fcba6f7437dd865700e7cb803f7d4027bf1420c37167677b23326424aa677.jpg https://image.nostr.build/b449e1eb5b8a34dd873938c2bb45762226cd3d4f6eaef7a1361170fd1824ed4a.jpg

ขุนเขายะเยือก

เกษตรกรรมธรรมชาติ

เกษตรเชิงนิเวศ


ผมก็เคยค้นหาคำตอบ ว่าคนเรา “เกิดมาทำไม” หลายปีผ่านก็ไม่ได้คำตอบ แต่ในที่สุดก็รู้ว่านั่นไม่สำคัญหรอก ว่าจริงแท้นั้นมนุษย์เราเกิดมาบนโลกนี้ทำไม

คงเพียง เกิดขึ้น ใช้ชีวิตอยู่ช่วงระยะเวลาหนึ่ง ก่อนที่เราจะล้มหาตายจากไป

แต่มันสำคัญที่ว่า ในช่วงที่เรามีชีวิตอยู่นั้น เราจะใช้ชีวิตในแบบใด มีชีวิตอยู่เพื่อสิ่งใด เพื่อให้ตนเองมีความสุข และเกิดประโยชน์ทั้งต่อตนเอง ต่อผู้อื่น และโลกใบนี้ด้วย


ดูไปดูมาเหมือนดอกทิพยาในหนังจักรๆวงๆครับ


คิดแบบ 1+1= 2
อาจจะมองเห็นเป็นเพียงวัชพืช

คิดแบบ 1+1< 2
อาจจะเอายาฆ่าหญ้าไปพ้นให้ตายเสีย

คิดแบบ 1+1> 2
อาจจะได้คำตอบมากกว่าภาพที่เห็น

“ไมยราบ” หลายคนให้ค่าให้ราคาเพียงวัชพืช ใคร่รบราฆ่าฟันให้ตายกันไปข้างนึง แต่กลับเป็นที่หมายปองของผองผึ้ง รุมตอมดอมดมเก็บเกสรและน้ำหวาน ส่งเสียงอื้ออึงไปทั่วทั้งสวนป่า

“เข้าป่าจึงเห็นความงามของดอกไม้ป่า
งดงามตามธรรมไร้สิ่งปรุงแต่งเติมเจือ
เพียงน้ำฝนชโลมดินก็มากพอให้งอกงาม
ไม่ต้องคอยรดน้ำใส่ปุ๋ยหรือพรวนดิน
กระถางใบงามเพื่อยกระดับก็ไม่จำเป็น
ถึงเวลาเหมาะสมก็ผลิดอกบานสะพรั่ง
ไปทั่วทั้งผืนป่า.......”

ปราชญ์แห่งยุคสมัยท่านหนึ่งได้กล่าววลีอมตะ เกี่ยวกับวิธีการเดินทางไปสู่การมีอิสรภาพในการใช้ชีวิตขั้นพื้นฐานไว้ว่า…

“อย่ามัวเสียเวลาไล่จับแต่ผีเสื้อ แต่จงสร้างสวนดอกไม้ให้เจริญงอกงาม แล้วผีเสื้อจะบินมาหาเอง”

เปรียบผีเสื้อได้ดั่ง “เงินตรา”
เปรียบสวนดอกไม้ได้ดั่ง “ทรัพย์สิน”

ทรัพย์สินที่สร้างควรเป็นดั่งดอกไม้ป่า ไม่ต้องคอยรดน้ำ ไม่ต้องคอยใส่ปุ๋ย ไม่ต้องพรวนดินให้ยุ่งยาก แต่สามารถขยายพันธุ์เพิ่มจำนวน และผลิดอกออกผลสร้างประโยชน์ได้ด้วยตัวของมันเอง

สำหรับผมแล้ว ต้นหญ้าทุกต้น ดอกหญ้าทุกดอก ล้วนมีคุณ ล้วนเป็นหนึ่งในผู้ผลิตเกสรผลิตน้ำหวานให้กับผึ้ง

การเก็บดอกผลจากธรรมชาติหรือจากป่านั้น
มีมากมายหลากหลายวิธีการ

เปรียบสวนป่าเป็นดั่งโรงงานขนาดใหญ่
โรงงานที่ไม่ต้องสร้างโรงเรือนตัวอาคาร ไม่มีค่าน้ำไม่มีค่าไฟ มีแต่ความร่มรื่นเย็นสบาย

เปรียบต้นไม้ต้นหญ้าเป็นดั่งเครื่องจักรผลิตน้ำหวาน เป็นครื่องจักรที่สามารถเติบโตเพิ่มมูลค่าไปข้างหน้าได้

ผึ้งตัวน้อยเป็นดั่งพนักงาน ทำหน้าที่ค่อยเก็บน้ำหวานจากเหล่าดอกไม้ป่าต่างๆ แปรเปลี่ยนเป็นน้ำผึ้งให้เรา

ถ้าเราเข้าใจเกษตรกรรมธรรมชาติ
ธรรมชาติจะทำงานแทนเรา

ให้ผึ้งทำงานแทนเรา…

#กวีนอนนา ผู้ไม่หิวแสงแต่ชอบ
แสดงกล้ามดาก

#เกษตรกรรมธรรมชาติ

#siamstr

จงสร้างสวนดอกไม้ให้เจริญงอกงาม
แล้วผีเสื้อจะบินมาหาเอง......... https://image.nostr.build/25ea7592806c05d9ad09035061b7bc8c85659e59042e54cb4d9cb8b95e95eb7d.jpg https://image.nostr.build/60d30028274ca95286a3a6b8f9096d24666f4c3bd5366e063a4aea75ec235390.jpg https://image.nostr.build/42686e6c2788a23c688058fb3f21c30f400edf49164f890cbfee4df85860f4cc.jpg https://image.nostr.build/4fe7202eb3453924a187aefd9fbd9b97f3c1155a8e8600377ad22841ee777574.jpg https://image.nostr.build/35c9a13195d1d00c7b8844cd2b9f6a31aed88ff87889f310654cac5875454f1d.jpg https://image.nostr.build/23b06163da13d947f0b2c92f76e411aa31866be2514549851bdff82cd47567a6.jpg

เกษตรกรรมธรรมชาติ


#ค่อยๆเติบโต

เสียงจอบกระทบผืนดินครั้งแล้วครั้งเล่า
บ้างก็โดนก้อนหินจนก่อเกิดประกายไฟ
แรงสั้นสะเทือนจากผืนดินสู่ด้ามจอบนั้น
รับรู้ได้ในทุกห้วงความรู้สึก

ทีละหลุมๆที่ค่อยๆบรรจงขุดด้วยสองมือ
ทีละต้นๆที่ค่อยๆบรรจงปลูกด้วยหัวใจ
ผ่านวันผ่านคืนผ่านเดือนผ่านปีดูเนิ่นช้า
จากกล้าไม้จึงเติบใหญ่ร่มเงา

10 ปีผ่านไปที่ต่อสู้ทางความคิดกับตัวเอง
ภาพที่ปรากฎเบื้องหน้าสะท้อนความคิด
สะท้อนตัวตนทรรศนะจากอดีตถึงปัจจุบัน
ทางที่เรามุ่งมาถูกต้องเป็นธรรม

ไม้เป็นเพียงวัสดุเดียวที่ปลูกได้จากผืนดิน
ปลูกแล้วก็ตัดได้ตัดแล้วก็ปลูกใหม่ได้อีก
แต่วัสดุบางอย่างนั้นต้องขุดต้องระเบิดภูเขา
ใช้แล้วก็หมดไปปลูกใหม่ไม่ได้

จริงอยู่ที่ว่าคนเรานั้นชอบไม่เหมือนกัน
แต่สิ่งใดเหล่าคือความเห็นชอบโดยธรรม
สิ่งที่ก่อเกิดจากการสร้างด้วยมือของเรา
กับสิ่งที่ก่อเกิดจากการทำลาย

ปลูกต้นไม้ความหมายใช่เพียงปลูกต้นไม้
หาใช่เพียงการขุดหลุมปลูกรดน้ำตัดหญ้า
หากแต่หมายถึงการบ่มเพาะความสมบูรณ์
แห่งการเป็นมนุษย์

20 ปีที่แล้วคือเวลาที่เหมาะสมที่สุดของการปลูกต้นไม้ เวลาที่เหมาะสมรองลงมาของการปลูกต้นไม้คือตอนนี้ ปลูกต้นไม้ไม่มีคำว่าสายเกินไปที่จะเริ่มต้น

เมื่อต้นไม้เติบโตจนกลายเป็นป่าใหญ่
ความลับแห่งผืนป่าจะปรากฏแด่คนปลูกต้นไม้
ป่านั้นเป็นได้ทุกสิ่งทุกอย่างและเป็นรากฐานสำคัญ อันจะนำพามนุษย์ให้ก้าวไปสู่การมีอิสรภาพในการใช้ชีวิตได้อย่างบริบูรณ์.....

#กวีนอนนา ผู้ไม่หิวแสงแต่ชอบ
แสดงกล้ามดาก

#เกษตรกรรมธรรมชาติ

#siamstr

ต้นสักอายุ 9 ปี ปลูกเป็นแนวรั้วรอบๆสวน
มีอยู่ 700 กว่าต้น แต่ละต้นห่างกัน 2 เมตร

ผมมักจะพาคนรู้จักเดินดูรอบๆสวน แล้วแนะนำว่า ไม่จำเป็นต้องทำสวนป่าทั้งสวนเหมือนผมก็ได้ “ปลูกแค่แนวรั้วก็ได้”

ปลูกแค่เป็นแนวรั้วรอบๆสวน คุณก็ได้ไม้สักไว้สร้างบ้านเรือน หรือเป็นดั่งบำนาญยามแก่ชราก็ได้ https://image.nostr.build/c33a0c59315be8877871984371312befa01bd8e1ee2cfd1e4e5e62358abae664.jpg https://image.nostr.build/29a733e28bc1bcd8e5bf14eb4170431483e0e6a623fd82488bb9e153298d3062.jpg https://image.nostr.build/7d7bf38caacb368852604ba4604efe89697102d0f5b3c803e2180ca4f6b5beaf.jpg https://image.nostr.build/3f0e5006f7b0c6626cd9b0cf06eca842e5cde73ae282116aeadae90a93ff91b4.jpg https://image.nostr.build/71aa9d9018a67ddf6313d9256ee23ce616a18b1f3858b37f767d9f8eb865a3f6.jpg

เกษตรกรรมธรรมชาติ


โดนอดีตเมียเก่าทิ้งไปถึงแปดคน
เพราะเขาหาว่าเราเล่นแชร์ลูกโซ่
ติดการพนันเล่น Bitcoin บลา บลา บลา

โถชีวิต….

#กวีนอนนา ผู้ไม่หิวแสงแต่ชอบ
แสดงกล้ามดาก

#siamstr

#Bitcoin Talk 170 ครับ
สาดเมรัยบุปผชาติลงคอไปฟังไป
เพลินปนเศร้าครับ

https://www.youtube.com/live/Kz4xQByDmII?si=gw95MQdOQCZMV33T

พูดมาแล้วน้ำตาจะไหล….
😂😂😂 https://image.nostr.build/f1019852eb89939271dd024e54278ce87c350881a2e41a7c49ee503ecd24be42.png


สุดจะบรรยายครับ…..


ราตรีนี้ยังอีกยาวไกล
กองไฟนี้ลุกโชนข้างเคียงกาย
ดวงใจนี้แรมรอนฝ่าดงพงไพร
จอกใบนี้ร่วมเป็นสักขีพยาน

เสียงราตรี
เสียงระลอกคลื่น
เสียงนกกลางคืน

ได้โปรดล้อมวงกันเข้ามา
ข้าพเจ้าจะเอื้อนเอ่ยความในใจ
เพียงกระซิบแผ่วเบา

.

..

...

….

…..

ปลูกต้นไม้คนละต้นชีวิตจะโอ้นโต้นนะ
เหอะๆๆๆ 😄😄😄

ว่าแล้วก็ยกเอาจอกเมรัยบุปผชาติ
มาสาดลงคอ.....เอื้อก เอื้อก เอื้อก

#กวีนอนนา ผู้ไม่หิวแสงแต่ชอบ
แสดงกล้ามดาก

#siamstr https://image.nostr.build/b5a60141e6b8a069012f6e7c5f2ff5153547dccdd4e9546259889b4fc81c4b93.jpg https://image.nostr.build/a5156b1824505d33252f6f307b1261cc3b963ddb2325a1a8ff78ef466c88384a.jpg https://image.nostr.build/6dd62f3e6f44570c0082f02791fb47b76d983237442a36617328b1b18a23c388.jpg


เปรียบดั่งต้นไม้ที่ให้ผลดกอุดมสมบูรณ์เต็มต้น
มีแต่ผลใหญ่ๆ โอ้นโต้น เอ้นเต้น…..😄😄😄


😄😄😄 🙏🙏🙏 ไม่ต้องโล๊ะสวนยางครับ ปลูกไม้ต่างๆเสริมไปได้เลยครับ สิ้นอายุต้นยาง ต้นไม้อื่นๆก็โตพอดีครับ แต่อาจจะโตช้านิดหน่อย เพราะต้นยางบังแสงครับ


"ปลูกต้นไม้คนละต้นชีวิตจะโอ้นโต้น"

นับเป็นเวลากว่า 22 ปีแล้ว ที่ผมได้ยินประโยคนี้ เมื่อคิดถึงประโยคนี้ทีไรก็อดอมยิ้มไม่ได้ คงเป็นเพราะผมไม่อาจจะตีความหมายให้เข้าใจได้มั้ง

ย้อนกลับไปเมื่อ 22 ปีที่แล้ว เด็กหนุ่มคนหนึ่ง
(เพื่อนร่วมชั้นเรียนสมัย ม. 3) นายสิทธิชัย ผมยังจำชื่อเขาได้ดี ยืนอ่านคำคมเกี่ยวกับการอนุรักษ์สิ่งแวดล้อมที่หน้าห้องเรียน โดยอาจารย์ให้พวกเราแต่งคำคมกันคนละหนึ่งคำ

"ปลูกต้นไม้คนละต้นชีวิตจะโอ้นโต้น"

เป็นคำคมที่นายสิทธิชัยกล่าวขึ้นหน้าห้องเรียน
หลังจากนายสิทธิชัยกล่าวคำคมเสร็จ ทั้งห้องก็เต็มไปด้วยเสียงหัวเราะ ตัวผมเองก็หัวเราะแทบใจจะขาด (มันคิดได้ไงวะ) แต่ก็หาได้เข้าใจถึงความหมายอันล้ำลึก ที่นายสิทธิชัยแฝงเอาไว้ได้

จวบจนกระทั้งเมื่อ 10 ปีที่แล้ว

"ที่จิตวิญญาณแห่งทาซานเริ่มสิงสู่ร่างผม"

ผมก็ได้เข้าใจความหมายที่เด็กหนุ่มเมื่อ 22 ปีก่อนแฝงไว้ในคำคมดังกล่าว

ใครก็ไม่รู้กล่าวเอาไว้ว่า..........

 "เมล็ดมะม่วงเพียงเมล็ดเดียวก็เปลี่ยนโลกได้ทั้งโลก เพราะในเมล็ดมะม่วงนั้นมีต้นมะม่วงอยู่นับล้านๆต้น"

ลองจิตนาการดูนะครับ ฉากหลังผมที่เป็นเขาหัวโล้น(อ.ภูหลวง)บ้านใครน้อหนิ ถ้าเราเอาเมล็ดมะม่วงหนึ่งเมล็ดไปปลูกที่ยอดเขาหัวโล้น ถ้าเมล็ดนั้นงอกเป็นต้นและรอดตาย เพียงไม่กี่ปีผ่านไปมันก็จะออกลูกออกผลร่วงหล่นสู่ตีนภูเขา และในไม่นานมันก็จะงอกเป็นต้นมะม่วงต่อไป และมันจะเป็นเช่นนั้นชั้วกัปชั่วกัล ถ้าเราไม่เข้าไปแทรกแซงธรรมชาติ ไม่แน่ ถ้าโลกนี้อายุยืนนานถึง 10000 ล้านปี เราอาจจะได้ต้นมะม่วงนั้นขยายพันธ์ุลามไปถึงปาปัวนิวกีนีเลยก็ได้ (อะไรจะขนาดนั้น จากภูหลวงถึงปาปัวนิวกินี)

"ปลูกต้นไม้คนละต้นชีวิตจะโอ้นโต้น"

ไม่คิดเลยจริงๆว่าเด็กอายุ 15 ปี จะแฝงนัยยะอันยิ่งใหญ่และความหมายอันยากจะหยั่งถึงไว้ในคำคมสั้นๆคำนี้ (อยากจะเจอสิทธิชัยอีกทีจริงๆ) จะถามมันว่ามึงเข้าใจความหมายของคำคมที่มึงแต่งจริงๆรึเปล่าวะ เหอะๆๆๆ

นี่ก็ปลูกต้นไม้มาจะสิบปีแล้ว ยังไม่เห็นมีส่วนไหนของชีวิตโอ้นโต้นขึ้นมาเลย ปลูกไปปลูกมาชักจะเหลือแต่ไข่อ้อนต้อนแล้วตอนนี้ 😂😂😂

ว่าแล้วก็ยกแก้วเมรัยบุปผชาติ
มาสาดลงคอ….เอื้อกกก

#กวีนอนนา ผู้ไม่หิวแสงแต่ชอบ
แสดงกล้ามดาก

#เกษตรกรรมธรรมชาติ

#siamstr https://image.nostr.build/e0a59254a0ffbba7f4754bd831bac714b4680b9573d5ba6b86da5267ce033e3d.jpg

เกษตรกรรมธรรมชาติ


เจิ่นเทิ่นสูงเคียงเมฆเพียงฟ้า
จ่างป่างแจ้งซอดห้วงสุริยะ
ซอมใจเบิ่งเห็นไกลกว่าเดือนดาว
ติ่งหลิ่งใสบ่มีฝุ่นบ่มีควัน

เอนกายอันเปล่าเปลือยอาภรแห่งยุคสมัย
อิงแอบแนบชิดกับผืนดินอันชุ่มฉ่ำเย็น
จากหยาดฝนที่พร่างพรำเมื่อวานซืน

ทั้งผืนดินท้องฟ้าแสงแดดและสายลม
ได้โอบกอดเป็นอันหนึ่งอันเดียวกัน
กับเรือนร่างอันเปล่าเปลือยของข้าพเจ้า

ความชุ่มฉ่ำเย็นจากผืนดินที่สัมผัสกับเรือนร่างนั้น รับรู้ได้ในทุกห้วงอณูของความรู้สึก

ความชุ่มฉ่ำเย็นจากผืนป่านั้น
ความหมายมันลุ่มลึกกว่าความเย็น
จากเครื่องปรับอากาศ

อย่างเทียบชั้นกันไม่ได้...

#กวีนอนนา ผู้ไม่หิวแสงแต่ชอบ
แสดงกล้ามดาก

#เกษตรกรรมธรรมชาติ

#siamstr

แหล่งน้ำ ความชื้น ทิศทางลม
ร่มไม้ กอไผ่ ฤดูกาล…. https://image.nostr.build/f9a4eeb2f5312a6acc27f5c509a25907eddd99459aac8aa482b7cc68817b4590.jpg https://image.nostr.build/c5c0b0c22c1085d93a849929f90b5e39890e6ddde0c8ccf8513095027ce61e74.jpg https://image.nostr.build/dfa9228c16e47403e8bf855bf80659d22de29bd72fdb081b36d080bfbee84d1c.jpg https://image.nostr.build/331dd24c3e02b19c8e7407db61b0df42bf5f0048cf7ab69bd3c70853f3f62405.jpg https://image.nostr.build/7cef1fe4dc82ba1a26728c8a2e16bf2dfd7a9190b5f2bc3fa8e28a74ee20888c.jpg

เกษตรกรรมธรรมชาติ


“ปลาบางชนิดไม่จำเป็นเลี้ยง
มันมาอยู่เองตามธรรมชาติ”

ก่อนที่มนุษย์เราจะรู้จักการปศุสัตว์
เดิมที่มนุษย์เราก็พึ่งพาอาศัย
อาหารจากธรรมชาติเพื่อการดำรงชีวิต
หลังๆมามนุษย์เราจึงเริ่มหลงลืมการปศุสัตว์
แล้วหันมาใช้แค่เงินแลกเปลี่ยนกับอาหาร
เพื่อการดำรงชีวิตแทน

พึ่งพาจากธรรมชาติบ้าง
ปลูกเองบ้างเลี้ยงเองบ้าง
แลกเปลี่ยนกับมิตรสหายบ้าง
สิ่งไหนไม่มีหรือที่เราพึ่งตนเองไม่ได้
เราก็ใช้เงินแลกเปลี่ยนเอา

อันชีวิตมนุษย์เรานั้นไม่จำเป็นต้องถึงขั้นที่ว่า
ต้องพึ่งตนเองให้ได้เสียจนหมดทุกอย่าง
เพราะบางสิ่งอย่างนั้นมันแลกเปลี่ยนกันได้
แต่ขอให้เรารู้จักพึ่งตนเองให้ได้มากที่สุด
เท่าที่เราจะทำได้ ไม่ใช่ว่าต้องพึ่งพาแค่เงินเพียงอย่างเดียว หากวันนึงไม่มีเงินหรือถ้าเงินมันไร้ค่าขึ้นมาจะลำบาก

หากเราพึ่งตนเองได้บ้าง
ชีวิตเราก็ย่อมมีทางเลือกมากขึ้น
มีความมั่นคงในชีวิตมากขึ้น

เที่ยงนี้จะต้มเปรตปลาไหล
ทำกับแกล้มชั้นยอด….

หากินกับป่าให้ดูแลป่า
หากินกับน้ำให้ดูแลน้ำ
เพาะปลูกจากผืนดินก็ควรจะดูแลผืนดิน

พึ่งพาธรรมชาติด้วยความเคารพ

#กวีนอนนา ผู้ไม่หิวแสงแต่ชอบ
แสดงกล้ามดาก

#เกษตรกรรมธรรมชาติ

#siamstr

เขากินข้าวหน้าปลาไหล ว่าเขาดูดีมีรสนิยม
อ้ายกินต้มเปรตปลาไหล ว่าอ้ายเป็นตาย้าน
หืย…..สองมาตรฐาน 😂😂😂 https://image.nostr.build/93a6dfb605339ddbd9da2045cb27ee9f366ec757f683357155352a2b8c9c4d51.jpg https://image.nostr.build/f72858a2254305318c95b457c4205841d2cc00ab1d88eee9bd48f4a32c78fe1b.jpg https://image.nostr.build/98dfd4daa210d3d71101e7e27f1b135f307e9e2e689f81c3f900d6f766f42d5e.jpg

เกษตรกรรมธรรมชาติ


ที่สวนปลูกไว้สามต้นครับ เพิ่งต้นเท่าแขน ตั้งใจปลูกไว้เก็บดอกทำน้ำเงี้ยวโดยเฉพาะเลยครับ


ยังไม่เคยลองครับ แต่ต้มทำน้ำชาดอกจานได้ครับ


ต้นนี้เพาะเมล็ดเองและปลูกเองกับมือครับ อายุ 9 ปี ผลิดอกสะพรั่งมาก


“เห็นจักรวาลทั้งจักรวาล
จะมีความหมายอะไร”

ต้นไม้ที่เราปลูกจะบอกว่าเรา
เป็นคนอย่างไร...

ปลูกต้นไม้นั้นถ้ามองแต่เรื่องมูลค่า
ก็อาจจะได้แต่ต้นพะยูงเต็มสวน
แต่ถ้าก้าวข้ามเรื่องของมูลค่ามาได้
เราอาจจะมองเห็นคุณค่าในต้นไม้ชนิดต่างๆ
มากมาย

ต้นไม้แต่ละชนิดมีคุณค่าด้านต่างๆแตกต่างกันออกไป การใช้งานใช้ประโยชน์ก็แตกต่างกันออกไป

บางชนิดเป็นแหล่งอาหาร
ใบกินได้ ยอดกินได้ ผลกินได้ เมล็ดกินได้

บางชนิดเป็นไม้ใช้สอย ใช้ทำฟืนหุงหาอาหาร
ใช้ทำโรงเรือนคอกปศุสัตว์ ใช้ทำเสาบ้าน ทำพื้นกระดาน ทำเครื่องเรือน ทำเฟอร์นิเจอร์ ทำเครื่องใช้ต่างๆ แตกต่างกันออกไปตามคุณสมบัติของต้นไม้ชนิดนั้นๆ

ถ้าเราเห็นคุณค่าในต้นไม้
เดี๋ยวเรื่องมูลค่ามันจะตามมาเอง

แต่มองเพียงแค่ต้นไม้นั้นย่อมไม่เห็นป่าทั้งป่า
มองเพียงแค่ป่าก็ย่อมไม่เห็นความเป็นจริงของโลกใบนี้ มองเพียงโลกใบนี้ย่อมไม่เห็นเดือนดารา

ถ้ามองเพียงโลกใบนี้และเดือนดารา
ไฉนเลยจะเห็นจักรวาลทั้งจักรวาล

เห็นจักรวาลทั้งจักรวาลจะมีความหมายอะไร
หากไม่เห็นตนเอง

เห็นเพียงแค่ตนเองชีวิตนี้ก็คงจะไร้สิ้นซึ่ง
จิตวิญญาณแห่งความเป็นมนุษย์

หากมองไม่เห็นผู้อื่น....

#กวีนอนนา ผู้ไม่หิวแสงแต่ชอบ
แสดงกล้ามดาก

#เกษตรกรรมธรรมชาติ

#siamstr

ทรัพย์สินที่เราสร้าง ที่เราเก็บออม
หรือที่เราลงทุน ก็จะบ่งบอกว่าเรา
เป็นคนเช่นไร….

มองเพียงแค่เรื่องมูลค่า
มองเพียงแค่เรื่องผลตอบแทน
หรือมองไปถึงคุณค่าและประโยชน์
แก่นแท้ด้านใน https://image.nostr.build/f81aedf0cd2850b5d1f44c30b0cadf0486e870d30208b648886b41e914e8e4e6.jpg https://image.nostr.build/62c64f6f26c73981b90477ed8c36bf6f063da5623f236e3cd383966532243398.jpg https://image.nostr.build/d462bbb01d02de7143bd294997f6fc55997e1c8e2e19248d4accb4ad6d80c64f.jpg

เกษตรกรรมธรรมชาติ


อันนี้ดอกกุหลาบครับบบบบบบ….


ชมชื่นความงดงาม
ที่กำลังอวดโฉมบานสะพรั่ง
หอมกลิ่นเจ้าละมุนละไม
ไปทั่วทั้งห้วงชั้นบรรยากาศ
ผึ้งตัวน้อยนอนเกลือกกลิ้ง
ชุกกายคลุกกลีบเกสร
ราวกับว่ากาลเวลานั้น
ได้หยุดนิ่งไปชั่วนิจนิรันดร์กาล
ทันใดนั้นเจ้าแมงมุมร้าย
ก็ย่องเข้ามา........

ในความงามอันชวนหลงไหล
บางครั้งก็เต็มไปด้วยภยันตราย
เผลอพลั้งใจลุ่มหลงเพียงครู่
อาจถึงสิ้นชีวาวาย

ผลตอบแทนอันล่อตาล่อใจ
รวยง่ายๆ รวยทะลุจักรวาล
มีให้เห็นอยู่ในทุกวงการ
ไม่เว้นแม้แต่วงการเกษตรกรรม

จะจบ ป.4 หรือจบด๊อกเตอร์
เมื่อความโลภเข้าครอบงำ
โอกาสตกเป็นเหยื่อก็พอๆกัน

จงระวัง…..

#กวีนอนนา ผู้ไม่หิวแสงแต่ชอบ
แสดงกล้ามดาก

#เกษตรกรรมธรรมชาติ

#siamstr

GM อรุณสวัสดิ์ครับ https://image.nostr.build/aa3d97b773d4ec7c7f30726c212fb5fe101e2eecdea1fff5e97ef22af9ae2a59.jpg https://image.nostr.build/af1a9f61e310c6198339e74f8fd765e570886fa8f98590afb29d316e676ecaaf.jpg https://image.nostr.build/3b4178f757a0e44a7d3ea4764487b18c3970011fddfa434af3fcf3f2864c9eab.jpg

เกษตรกรรมธรรมชาติ


ราก
ไหล
ใบ
ดอก
เกสร
เมล็ด

สุดแท้แต่จะนิรมิตปรุงแต่ง
หลายหลากเมนู....

#บัวหลวง

พืชพันธุ์แห่งความมั่งคั่ง กินเท่าไหร่ไม่รู้จักหมด เพียงแค่เรารู้จักปลูก ปลูกเพียงครั้งเดียว น้ำไม่ต้องรด ปุ๋ยไม่ต้องใส่ แต่เก็บกินได้จนหลานของหลานบวช

ประโยชน์มากมายใช้กินได้แทบทุกส่วน

- รากบัวตุ๋นซี่โครงหมู
- รากบัวย่างพริกหมาล่า
- รากบัวเชื่อม
- ยำไหลบัว
- ส้มตำไหลบัว
- ไหลบัวผัดไข่
- ไหลบัวผัดหมู
- ใบบัวใช้ห่อหมก
- ใบบัวใช้ห่อปลาย่าง
- ข้าวผัดห่อหมกใบบัว
- ยอดอ่อนใบบัวลวกกินกับน้ำพริก
- ยอดอ่อนใบบัวกินกับลาบก้อยซอยจุ๊
- กลีบดอกกินกับแป๊ะซะปลาเผา
- เกสรต้มเป็นน้ำชา
- เมล็ดบัวทำบัวลอย กระทิมันๆ ราดน้ำผึ้งนิดหน่อย ลอยน้ำแข็ง
- เมล็ดบัวคั่วไฟอ่อนๆ โรยเกลือ พริกซอย หอมซอย เป็นกับแกล้มชั้นยอด อร่อยวัวตายควายล้มแปดตัว….

ถ้าเราเข้าใจเกษตรกรรมธรรมชาติ
ธรรมชาติจะทำงานแทนเรา

#กวีนอนนา ผู้ไม่หินแสงแต่ชอบ
แสดงกล้ามดาก

#เกษตรกรรมธรรมชาติ

#siamstr https://image.nostr.build/48aede6db2bff010930f96e2527f4e6312e138362cc5e419e88cd09c6bd5125f.jpg https://image.nostr.build/74497f897170a9e27e74064d7e9d54f70c3d171597c513081c2d2024d786451d.jpg https://image.nostr.build/46019ae87ffa4d11f6d55a0896b896b1b019d6d9a3d76e8466b53b4bba95607d.jpg https://image.nostr.build/824afd03ae013bf2c31f522b2cf270dd9582c0a5bf45bacc1fb93d249be7cde6.jpg https://image.nostr.build/790f2dfa1d1e212c6ba000f837e93e2ae51ad2c9b97f973c36f8c059a72bd1fe.jpg https://image.nostr.build/27ea9855784d5af3847c27e2e37f6dc0f3f9edb103774e4f2777216bcd3d6895.jpg https://image.nostr.build/683cbc6a61f94ac93f21ecfc6a502e9ea00ce50715a7dcd0919f1bbb3d67720c.jpg https://image.nostr.build/53aeb9e48ba95b75ec86468ec9b9acf13f05143fdebf6a8ab69e0c3a613f46f4.jpg https://image.nostr.build/4f8e4151bb78692e1a87f8a499f53ed72647e3d8f13f5c411283e88996b3b5a5.jpg https://image.nostr.build/5787b322d15f0f6c0143430856612326a6184959fe07ff8849c0a9b39a967205.jpg

เกษตรกรรมธรรมชาติ


Why Bitcoin , Not Shitcoin

การแบ่งเงินส่วนหนึ่งตามกำลังของเรา (ที่ยอมเสียได้ถ้า Bitcoin กลายเป็นศูนย์)  มาออมเป็น Bitcoin นั้น

สำหรับผมแล้วมันคือการร่วมเดินทางไกลไปกับโปรเจ็คของ Bitcoin ที่เสนอตัวขึ้นมาเป็น “เงินที่ดี”

มันคือการประกาศเจตจำนง เป็นการเลือกฝั่ง เป็นการประท้วงอย่างสันติวิธี ไม่สยบยอมต่อระบบเงินที่พิมพ์เท่าไหร่ก็ได้จนทำให้อำนาจในการแลกเปลี่ยนของมันด้อยค่าลงเรื่อยๆ ไม่สยบยอมต่อระบบเงินที่ทำให้ผู้คนกลายเป็นเพียงทาสในเรือนเบี้ย และไม่สยบยอมต่อเหล่าพ่อค้าทุนนิยมสามานย์และเหล่าทรราชเผด็จการ

*ทุนนิยมเสรีกับทุนนิยมสามานย์ความหมายนั้น ต่างกันราวยอดฟ้ากับหลุมในก้นเหว*

Bitcoin ไม่ใช่แค่เรื่องการลงทุนหรือการเก็งกำไรหาส่วนต่างจากราคาที่ขึ้นลงเมื่อเทียบกับดอลลาร์หรือเงินบาท เหมือนอย่างที่คนบางส่วนเข้าใจกัน

มันลึกซึ้งยิ่งกว่านั้นมาก

การเก็บออมคือการเก็บออมไม่ใช่การลงทุน
ถ้าจะลงทุนผมลงทุนกับสิ่งอื่น

ถ้าจะเก็งกำไรแบบเทรดเดอร์
หรือจะเล่นแบบการพนันแล้วหวังจะรวย
จากส่วนต่างการขึ้นลงของราคา
ก็ตามสบายไม่ว่ากัน

แต่นั้นไม่ใช่ผม.....

ถ้าระบบเงินดีสังคมจะดี
Fix the money fix the world.

จงศึกษา Bitcoin

#กวีนอนนา ผู้ไม่หิวแสงแต่ชอบ
แสดงกล้ามดาก

#siamstr

เป็นโพสต์ที่เกี่ยวกับ Bitcoin โพสต์สุดท้ายที่โพสต์ใน Facebook เมื่อปลายปีที่แล้ว ช่วงที่ราคา Bitcoin ลงหนักๆ

คนใกล้ตัวหลายคน หาว่าเราเล่นแชร์ลูกโซ่ หลายคนหาว่าเราติดการพนัน ต่างๆนาๆ จนเหนื่อยที่จะอธิบายว่า Bitcoin คืออะไร

สองวันมานี้ มีเพื่อนถามเกี่ยวกับ Bitcoin หลายคน ว่าตอนนี้ยังน่าซื้อไหม

ผมได้แต่บอกว่า…..
จงศึกษา Bitcoin

อันดับแรกไปดู CDC Bitcoin Talk ตอนที่ 100
แล้วก็ไปซื้อหนังสือ The Bitcoin Standard มาอ่านซะ

ส่วนผลลัพธ์จะออกมาเช่นไรนั้น
ผมจะ Orange pill เขาสำเร็จไหม
ผมไม่สนใจแล้ว

เรื่องของเขา…..
เราทำหน้าที่ ที่ควรจะทำของเราแล้ว

ขอบคุณ nostr พื้นที่ดีๆแห่งนี้
ที่ให้ได้แลกเปลี่ยนเรื่องราวต่างๆ

เราจะไม่โดดเดี่ยวทางความคิด
อีกต่อไป….. https://image.nostr.build/92f4ff174e3ae42387990a6353aade33987368de0c53a5fbd08451f6d46cb311.jpg


รากฐานนั้นสำคัญไฉน…

*เริ่มจากต่อสู้กับจิตใจของตนเองให้รู้จักพอประมาณและมีเหตุผล แล้วสร้างความมั่นคงขั้นพื้นฐานด้านต่างๆของชีวิต

กินอาหารพอประมาณ
แต่งตัวก็พอประมาณ
ขับรถคันพอประมาณ
อยู่บ้านหลังพอประมาณ
รองเท้าก็พอประมาณ
กระเป๋าก็พอประมาณ
ดื่มกินก็พอประมาณ

พอประมาณในที่นี้
คือพอประมาณแก่ฐานะตน

“แต่แค่พอประมาณนั้นยังไม่พอ
จะต้องมีเหตุผลด้วย”

รู้ว่าสิ่งใดจำเป็น สิ่งใดเพียงความต้องการ
รู้ว่าควรสร้างสิ่งใดก่อนมีสิ่งใด

*แล้วสร้างความมั้นคงขั้นพื้นฐานด้านต่างๆของชีวิต ความมั่นคงทางด้านอาหาร ความมั่นคงทางที่อยู่อาศัย ความมั่นคงด้านสุขภาพ ฯลฯ

เมื่อมีความพอประมาณและมีเหตุผล
และมีความมั่นคงขั้นพื้นฐานด้านต่างๆของชีวิตแล้ว การจะก้าวไปด้านต่างๆของชีวิตมันก็จะง่ายขึ้น

เมื่อรากฐานของชีวิตมั่นคงแข็งแรงดีแล้ว
จะไปทำธุรกิจอะไร ลงทุนอะไร หรือไปทำอาชีพอะไร ในด้านต่างๆที่เราชื่นชอบที่เราถนัดหรืออยากจะทำ หากแม้ว่ามันล้มเหลวขึ้นมา

เราก็จะยังมีความมั่นคงขั้นพื้นฐานด้านต่างๆ
ของชีวิตและความรู้จักพอประมาณและมีเหตุผล รองรับชีวิตเราอยู่.....

#กวีนอนนา ผู้ไม่หิวแสงแต่ชอบ
แสดงกล้ามดาก

#siamatr

ต่อให้มีทรัพย์สินมีความมั่นคงสักเพียงใด
ต่อให้มีรายได้มากมายสักเพียงใด

แต่ถ้าหากขาดความพอประมาณและมีเหตุผล
ทุกสิ่งทุกอย่างก็มลายหายสิ้นไปได้…. https://image.nostr.build/46eb0f80974244d715b9912f75cc0986a4b7745cf4b32b89826402d5a6e007d4.jpg


มีนครแห่งใดบ้างเล่า
ที่พอสร้างปราสาทราชวังเสร็จ
แล้วก็รื้อขายเอาเงินบ้าง
ที่นี่ก็เช่นกันเราไม่ได้คิดว่า
เมื่อต้นไม้ที่เราปลูกเติบโตเป็นป่าใหญ่
แล้วเราจะต้องตัดโค่นต้นไม้เสียทั้งหมด
เพียงเพื่อจะแลกกับเงินตรา
เว้นเสียแต่ว่าชีวิตจะจนตรอก
อับจนสิ้นหนทางจริงๆ
อาจจะรื้อประตูรื้อหน้าต่างขายบ้าง
พอให้ได้ประทังชีวิต....

เมื่อหมุดหมายปลายทางในอนาคต
ไม่ใช่การตัดต้นไม้ขายทั้งหมดแล้วได้เงินก้อนโต อาจจะตัดไม้บ้างบางชนิดใช้ในการสร้างบ้านเรือน ทั้งของตัวเองของรุ่นลูกของรุ่นหลาน
อาจจะตัดไม้ขายบ้างขุดล้อมขายบ้างบางชนิด
ในยามขัดสนเข้าตาจนเมื่อแก่ชรา

มีสวนป่าก็เหมือนมีที่ดินแปลงงามกลางใจเมือง ไม่จำเป็นต้องขายแค่เก็บดอกผลจากผืนดินนั้น ก็มากพอและยั่งยืนไปชั่วลูกชั่วหลาน

ในป่านั้นไม่ได้มีแค่ต้นไม้
ใต้ต้นไม้ก็ไม่ได้มีแค่ผืนดิน
พืชพันธุ์มากมายที่ปลูกร่วมสวนป่าได้
ปศุสัตว์มากมายที่เลี้ยงร่วมสวนป่าได้
กิจกรรมมากมายที่ทำในสวนป่าได้
ทรัพย์สมบัติมากมายนั้นซ่อนอยู่ในป่า

การเก็บดอกผลจากสวนป่านั้น มีมากมายหลายหลากวิธีสุดแท้แต่ ความชอบ ความถนัด ความรู้ ความสามารถของแต่ละบุคคล บริบทของพื้นที่ และภูมิสังคม

#วนเกษตร คืออะไร ?
#ป่าสามอย่างประโยชน์สี่อย่าง คืออะไร ?
#ป่าเจ็ดระดับ(ป่าเชิงนิเวศ) คืออะไร ?
#เกษตรกรรมธรรมชาติ คืออะไร ?

❤วนเกษตร คือการปลูกพืชต่างๆหรือปศุสัตว์ต่างๆร่วมกับป่า จะเป็นป่าดั่งเดิมตามธรรมชาติหรือเป็นสวนป่าที่ปลูกขึ้นใหม่ก็ได้ รวมทั้งการทำกิจกรรมต่อยอดต่างๆจากสวนป่าด้วย

❤ป่าสามอย่างประโยชน์สี่อย่าง คือการปลูกต้นไม้หรือพืชพันธุ์ต่างๆให้หลากหลาย ซึ่งแบ่งเป็นสามหมวดใหญ่ๆ

- ไม้ไว้กิน กินราก กินหัว กินเหง้า กินต้น กินเปลือก กินใบ กินยอด กินดอก กินผล กินเมล็ด เพื่อสร้างความมั่นคงทางด้านอาหาร

- ไม้ไว้ใช้สอย ใช้เป็นไม้ฟืนหุงหาอาหาร ใช้สร้างโรงเรือนปศุสัตว์ ใช้สร้างบ้านเรือนที่อยู่อาศัย

- ไม้เศรษฐกิจ ผลไม้ต่างๆ พืชพันธุ์ต่างๆที่สามารถเก็บดอกผลขายได้ ร่วมไปถึงไม้ที่ใช้เนื้อไม้ด้วย

และยังได้ประโยชน์ที่ 4 คือความร่มรื่นเย็นสบาย ทั้งสภาพดินสภาพน้ำที่ดินขึ้น อากาศทีืดีขึ้น และธรรมชาติที่อุดมสมบูรณ์ขึ้น

❤ป่าเจ็ดระดับ(ป่าเชิงนิเวศ) คือการปลูกพืชพันธุ์ต่างๆ และปลูกต้นไม้ต่างๆร่วมกัน ให้เหมือนระบบนิเวศป่า ซึงแบ่งออกเป็นเจ็ดระดับชั้น ทั้งไม้เรือนยอดชั้นบน ไม้เรือนยอดชั้นกลาง เรือนยอดชั้นล่าง พืชหน้าดิน พืชหัวใต้ดิน พืชเกาะเกี่ยว ไปยันพืชน้ำ

❤เกษตรกรรมธรมมชาติ คือการทำการเกษตรกรรมแบบอกรรมหรือไม่กระทำ อาจทำบ้างช่วยธรรมชาติบ้างในบางสิ่งที่จำเป็น แต่ไม่ฝืนกับหลักธรรมชาติ เมื่อทุกอย่างเข้าที่เข้าทางก็ปล่อยให้ธรรมชาติได้ทำหน้าที่ของมัน ซึ่งหลักเกษตรกรรมธรรมชาตินั้นมีหลักใหญ่ใจความสำคัญอยู่ 4 ประการ

- ไม่จำเป็นต้องไถพรวนดิน
- ไม่จำเป็นต้องใช้ปุ๋ยเคมี
- ไม่จำเป็นต้องทำปุ๋ยอินทรีย์
- ไม่จำเป็นต้องใช้สารเคมียาฆ่าแมลง

ถ้าเราเข้าใจหลักเกษตรกรรมธรรมชาติ
ธรรมชาติจะทำงานแทนเรา

ร้อยเรียงกันจะได้ประมาณ สร้างวนเกษตรด้วยการปลูกป่าสามอย่างประโยชน์สี่อย่าง ปลูกพืชให้หลากหลายถึงเจ็ดระดับชั้นให้เหมือนระบบนิเวศป่า ด้วยหลักเกษตรกรรมธรรมชาติ

❤หากเข้าใจหลักใหญ่ใจความสำคัญ 4 ประการนี้ ท่านจะเสมือนดั่งเห็นจักรวาลครึ่งจักรวาลของการเกษตรกรรม

แต่จะปลูกต้นไม้เพื่อตัดขาย
หรือปลูกต้นไม้เพื่อเก็บดอกผล
ก็สุดแท้แต่ท่านปรารถนา

โลกใบนี้มีผู้คนมากมาย ย่อมหลากหลายความคิด หลากหลายความฝัน คงไม่มีความคิดใดความฝันใด ถูกต้องดีงามหรือผิดชั่วช้าเลวทรามไปเสียทั้งหมด หากเราพอใจ หากท่านพอใจ และอยู่ในกฏเกณฑ์ที่สังคมกำหนด

โลกใบนี้ถึงได้มีความแตกต่าง....

#กวีนอนนา ผู้ไม่หิวแสงแต่ชอบ
แสดงกล้ามดาก

#เกษตรกรรมธรรมชาติ

#siamstr https://image.nostr.build/5c87308bde37214d49a8ca2d4652a9c01332721703c8deb67503138190ac49a1.jpg https://image.nostr.build/d744fc1b4ca889759b432fe73e75df9b9a5a130bbeeb700d17b9be5cd40b0843.jpg https://image.nostr.build/7cef1fe4dc82ba1a26728c8a2e16bf2dfd7a9190b5f2bc3fa8e28a74ee20888c.jpg https://image.nostr.build/3701c19987f867250e4fb15a1f0a91ddc661c3c23c398611b7dd8fe712294c3c.jpg

ป่าสามอย่างประโยชน์สี่อย่าง

ป่าเจ็ดระดับ

เกษตรกรรมธรรมชาติ

เกษตรกรรมธรรมชาติ


ผมก็งงเหมือนกันครับ ทั้งที่มันปลูกร่วมป่าได้
เกษตรเชิงเดี่ยว เกษตรตาโต คงเป็นหนึ่งในเหตุปัจจัย  แต่ลึกๆด้านในคงเป็นเพราะเงินที่มีปัญหา

คงคิดว่า การปลูกเชิงเดี่ยว ปลูกกลางแจ้ง ใช้สารเคมี ปุ๋ยเคมี อาจได้ผลผลิตมากกว่า ให้ผลตอบแทนเร็วกว่า ซึ่งนั่นก็อาจจะจริงในบางกรณี

แต่นั้นมันก็เพียงผลตอบแทนในระยะสั้น ไม่ได้มั่นคงอะไร และไม่ส่งผลดีต่อสังคมเลย


การกระจายความเสี่ยงจึงสำคัญครับ อย่าเก็บเมียไว้ในตะกร้าใบเดียว…….


เราอยู่ในโลกทุนนิยม(ทุนนิยมสามานย์)
แต่ผู้คนส่วนใหญ่กลับมีแต่หนี้ไม่มีทุน
ทุนในที่นี้ไม่ได้แปลว่าเงินเสมอไป
ทุนในที่นี้หมายรวมถึงทรัพยากรด้วย
และทรัพยากรบางอย่างนั้น
สามารถสร้างขึ้นได้ด้วยสองมือของเรา

10 ปีก่อน ผมมีทุนที่เรียกว่าแรงงาน
ด้วยช่วงอายุที่ยังเป็นวัยรุ่น มีเรี่ยวแรงพร้อม
ที่จะลุยงานหนักหามรุ่งหามค่ำทำงานได้ยันดึกดื่น ทั้งปลูกต้นไม้ รดน้ำต้นไม้ ตัดหญ้าให้ต้นไม้

10 ปีก่อน ผมมีทุนที่เรียกว่าความใฝ่รู้
มันทำให้ผมเข้าใจหลักการ…

#วนเกษตร
#ป่าสามอย่างประโยชน์สี่อย่าง
#ป่าเจ็ดระดับ
#เกษตรกรรมธรรมชาติ

10 ปีก่อน ผมมีทุนที่เรียกว่าการรู้จักรอคอย
(Low time preference) ผมไม่ได้โหยหาผลตอบแทนในระยะสั้น แต่ผมมองไปถึงความยั่งยืนไปถึงรุ่นลูกรุ่นหลาน

วันนี้ผมจึงมีทุนที่เรียกว่า “ทรัพยากร”
ทรัพยากรณ์ที่เป็นผืนป่าที่สร้างขึ้นมาจากสองมือ ที่พร้อมจะผลิดอกออกผลเป็นสิ่งต่างๆได้มากมาย

“ป่าเป็นได้มากมายหลายสิ่งอย่าง”

เป็นแหล่งสร้างความมั่นคง
ขั้นพื้นฐานของชีวิต

ทั้งไม้ไว้กิน ไม้ไว้ใช้สอย ไม้ไว้ขาย
ทั้งฝูงสัตว์มากมายที่เลี้ยงในสวนป่าได้

ป่าเป็นได้มากมายหลายสิ่งอย่าง
มากมายจนเกินกว่าที่เราจะจิตนาการถึงได้

ป่าเป็นโรงอาหารก็ได้....
ป่าเป็นโรงแรมก็ได้....
ป่าเป็นโรงเรียนก็ได้...
ป่าเป็นโรงพยาบาลก็ได้...
ป่าเป็นสวนสัตว์ก็ได้....
ป่าเป็นโรงงานผลิตเชื้อเพลิงก็ได้...
ป่าเป็นโรงงานผลิตปุ๋ยก็ได้....

พูดให้เข้าใจง่ายๆ “ป่าเป็นได้มากกว่าเครื่องพิมพ์เงิน”

ในป่านั้นไม่ได้มีแค่ต้นไม้
ใต้ต้นไม้ก็ไม่ได้มีแค่ผืนดิน
พืชพันธ์มากมายสรรพสัตว์หลากหลาย
ต่างพึ่งพิงพึ่งพาอาศัยกันและกัน
จนเป็นระบบนิเวศป่า

#กวีนอนนา ผู้ไม่หิวแสงแต่ชอบ
แสดงกล้ามดาก

#เกษตรกรรมธรรมชาติ

#siamstr

ชุดความรู้เพิ่มเติมเกี่ยวกับ วนเกษตร
เกษตรเชิงนิเวศ ป่าสามอย่างประโยชน์สี่อย่าง ป่าเจ็ดระดับ เกษตรกรรมธรรมชาติ

เพื่อสร้างความมั่นคงขั้นพื้นฐานของชีวิต
เมื่อมีความมั่นคงขั้นพื้นฐานของชีวิต อันเป็นรากฐานสำคัญ การจะก้าวไปสู่การมีอิสรภาพในการใช้ชีวิตอย่างบริบูรญ์ก็ย่อมจะง่ายขึ้น

เชิญตามลิ้งค์ด้านล่างได้เลยนะครับ
#สุดยอดตำราวนเกษตร

https://online.pubhtml5.com/oicx/sxvs/?fbclid=IwAR0aq25vEeu9NpVzrESedlS6lpYGKE7ug6UtNS-GwoIfwnzqvBnwfyoReWk_aem_ATIh5feqttyOYupudrPR0etB9gMkeXOVNKpF_b4WxJ85l9US-nVwv31a3QUrOWJudRQ#p=1 https://image.nostr.build/8390137d314ed3dfef1b7ced9cedc8dbb8d894d028a38a31b09224d2ea564154.png https://image.nostr.build/3e884e76a46cc40ff825e2747c3dfa7135df929ec6cb5c825e894b922faef58f.png https://image.nostr.build/993e425284df6969e5b341eee5f8bf3b45202358ec336173fc4f73a9f916b509.png

ป่าสามอย่างประโยชน์สี่อย่าง

ป่าเจ็ดระดับ

เกษตรกรรมธรรมชาติ

เกษตรกรรมธรรมชาติ

สุดยอดตำราวนเกษตร


อาจเป็นบัญชีแบบการพนัน ตาดีได้ตาร้ายเสีย ก็เป็นได้ครับ…..บางครั้งอาการอยากได้เมียก็ราวกับผีพนันเข้าสิง


โทษทีครับ อยู่ป่านานไปหน่อย ลืมคิดไปเลยว่าวันนึงอาจจะต้องแต่งเมีย…….


“บัญชี 4 ประเภทและ Bitcoin ที่เราควรทำความเข้าใจและแยกแยะให้ออก”

❤1. Store of wealth (บัญชีรักษาความมั่งคั่ง)

บัญชีประเภทนี้เราใช้เพื่อรักษาความมั่งคั่งของเราและเพื่อส่งต่อให้รุ่นลูกรุ่นหลานถัดไป เมื่อซื้อหรือสร้างทรัพย์สินประเภทนี้แล้ว จะถือไปเรื่อยๆไม่ขาย (เว้นเสียแต่จะจนตรอกจริงๆ) ทรัพย์สินที่ถือครองควรเป็นทรัพย์สินที่ไม่ด้อยค่าลงเรื่อยๆในอนาคต เช่น ที่ดิน ทองคำ ต้นไม้บางชนิด พืชพันธุ์ธัญญาหาร แหล่งอาหาร ฯลฯ

❤2. Investment account (บัญชีการลงทุน)

บัญชีประเภทนี้บางคนใช้เพื่อสร้างฐานะความร่ำรวย แต่บางคน ใช้เพื่อสร้างอิสระภาพในการใช้ชีวิต โดยหลักการที่ว่า สร้างทรัพย์สินหรือเปลี่ยนเงินที่เราทำมาหาได้ให้กลายเป็นทรัพย์สินบางชนิด ที่สามารถทำงานผลิดอกผลแปรเปลี่ยนเป็นกระแสเงินสดให้เราได้

ซึ่งทรัพย์สินเหล่านี้มีมากมายหลายชนิด สุดแท้แต่ความชอบ ความถนัด ความรู้ความสามารถของแต่ละบุคคล ไม่ว่าจะเป็น....

- ทรัพย์สินทางการเกษตร ต้นไม้บางชนิด พืชพันธุ์บางชนิด ผลไม้บางชนิด ฝูงปศุสัตว์บางชนิด (ทั้งสัตว์บก-สัตว์น้ำ) *** ขอเน้นว่าเพียงบางชนิด และควรจะเพาะปลูกหรือเลี้ยงด้วยหลักการเกษตรกรรมธรรมชาติ

- สังหาริมทรัพย์บางชนิด

- อสังหาริมทรัพย์บางชนิด

- ลิขสิทธิ์หรือทรัพย์สินทางปัญญาในผลงานต่างๆ เช่นเพลง หนังสือ ช่องyoutube, facebook page, googel partner, web blog . ฯลฯ

- ธุรกิจบางประเภท *เน้นว่าเพียงบางประเภท เพราะธุรกิจบางประเภทนั้นให้ได้เพียงความร่ำรวย แต่ไม่อาจให้อิสรภาพในการใช้ชีวิตได้

- สิทธิ์ในความเป็นเจ้าของร่วมในบริษัทต่างๆ (ผู้ถือหุ้น)
* เน้นว่าจะต้องเป็นการลงทุนแบบ Value Investor (Vi) คือลงทุนในบริษัทที่ดี มีธรรมาภิบาล สร้างสรรประโยชน์ต่อสังคม กิจการมีความแข็งแกร่ง รายได้เติบโต กำไรเติบโต กำไรต่อหุ้นเติบโต และราคาเหมาะสมที่เราจะร่วมเป็นเจ้าของด้วย

เมื่อซื้อหุ้นแล้วก็ถือระยะยาวไปเรื่อยๆ 5 ปี 10 ปี 20 ปี 30 ปี หรือตลอดชีวิตเลยก็ได้ ด้วยหลักคิดที่ว่าเมื่อเราถือหุ้นเราก็เป็นเจ้าของร่วมในบริษัทนั้น จะขายก็ต่อเมื่อ พื้นฐานของกิจการหรือธุรกิจนั้นเปลี่ยนไป หรือเมื่อราคาของหุ้นนั้นแพงเกินมูลค่ามากจนเกินไป

*หลายคนยังสับสนว่าถือหุ้นไปเรื่อยๆราคาหุ้นก็ขึ้น ถ้าไม่ขายจะได้เงินได้อย่างไร  บางบริษัทนั้นจ่ายปันผล ซึ่งปันผลนั้นหากบริษัทมีรายได้เพิ่มขึ้น กำไรเพิ่มขึ้น กำไรต่อหุ้นเพิ่มขึ้น ปันผลก็จะเพิ่มขึ้นทุกปี (แม้ราคาหุ้นไม่ขึ้นเลยก็ตาม)

*เรื่องนี้ยาว ต้องศึกษาเรื่องการลงทุนแบบเน้นคุณค่าอีกที

❤3. Speculating account (บัญชีการเกร็งกำไร)

บัญชีนี้ก็อย่างๆที่เห็นๆในตลาดบางส่วน เกร็งกำไรได้ทุกสินทรัพย์ ไม่ว่าจะหุ้น คลิปโต ค่าเงิน ทองคำ สินค้าทางการเกษตร ฯลฯ คนที่เกร็งกำไรส่วนใหญ่มักใช้การดูกราฟ หรือที่เราเรียกกันว่า Technical Trader บางคนอาจใช้หลักการ Money management  เพื่อบริหารความเสี่ยงร่วมด้วย

❤4. Gambling account (บัญชีการพนัน) บัญชีนี้ผมว่าอาจจะเป็นคนส่วนใหญ่ในตลาดเลย ไม่ว่าจะเป็น ตลาดหุ้น ตลาดคริปโต ตลาดบอล ตลาดหวย ตลาดไฮโล ถั่วโป บาคาร่า รูเล็ต ป๊อกเด้ง ไปยันปั่นแปะ บางส่วนเล่นแบบหลับหูหลับตาเล่นเพราะผีพนันเข้าสิง แต่บางส่วนก็อาจมีหลักการบริหารความเสี่ยงร่วมด้วย

*สำหรับผมแล้ว มีเพียงบัญชีประเภทที่หนึ่งและประเภทที่สอง เป็นสาย saving และ investing ไม่ใช่นักเกร็งกำไรซื้อๆขายๆหรือสายพนันเดิมพันไปทั่ว

❤แล้ว Bitcoin หละ อยู่ในบัญชีประเภทไหน มันก็อยู่ได้ทุกประเภทนั่นแหละ บางคนก็ใช้เป็นเพียงเครื่องมือในการเล่นพนัน บางคนก็ใช้เป็นเพียงเครื่องมือในการเก็งกำไร บางคนก็ใช้เป็นเพียงเครื่องมือในการลงทุน

❤บางคนก็ใช้เป็นเครื่องมือในการรักษาความมั่งคั่ง

❤แต่สำหรับหลายคน Bitcoin นั้นมันไม่ได้เป็นเพียงแค่เครื่องมือที่ใช้ในการรักษาความมั่งคั่ง

* หลายคนใช้มันในฐานะเครื่องมือในการปลดแอกมนุษยชาติจากพวกพ่อค้าทุนนิยมสามานย์และเหล่าทรราชเผด็จการ

* ใช้มันเป็นเครื่องมือในการประท้วงอย่างสันติวิธี

* ใช้มันเป็นเครื่องมือในการประกาศชัยสู่อธิปไตยทางด้านการเงินของประชาชนอย่างแท้จริง

* และใช้มันเป็นเครื่องมือในการขับเคลื่อนสังคมนี้ให้ก้าวเข้าสู่ยุคแห่งความศิวิไลซ์อันแท้จริง

❤บัญชี 4 ประเภทและ Bitcoin ที่เราควรทำความเข้าใจและแยกแยะให้ออก แยกแยะไม่ออกเราอาจจะกลายเป็นเพียงแค่ผีผนัน

❤และสิ่งสำคัญ จงศึกษา Bitcoin

❤เมื่อใดที่ท่านเข้าใจว่า Bitcoin เกิดขึ้นมาด้วยวัตถุประสงค์ใด เมื่อใดที่ท่านเข้าใจว่าการเปลี่ยนเงิน Fiat ให้กลายเป็น Bitcoin ของท่านนั้นไม่ใช่การลงทุน เมื่อใดที่ท่านเข้าใจว่า 1 btc มีค่าเท่ากับ 1 btc

เมื่อนั้นแสดงว่าดวงตาของท่านคงได้ส่องประกายราวกับแสงเลเชอร์แล้ว

ขอให้โชคดี ในวันที่ btc ดีดแรงๆและผู้คนแห่แหนกันเข้ามาด้วยความโลภและหวังจะรวยเร็ว

ว่าแล้วก็สาดน้ำมะตูมลงคอ.....

#กวีนอนนา ผู้ไม่หิวแสงแต่ชอบ
แสดงกล้ามดาก

#siamstr https://image.nostr.build/29fb76649e979d80b6fb3e3e3648e5c44dc70210c337c430df4e7bbb9e912114.jpg


กางเขนดงตัวน้อยโบยบินและกู่ร้อง
สายลมพัดโชยพาให้เหล่าใบไม้สบัดเสียง
ราวกับว่าปรบมือชื่นชมสรรเสริญสรรพสิ่ง
อีกทั้งเสียงอื้ออึงจากหมู่ภมรหยอกเหย้า
มวลบุปผชาติแรกแย้มผลิบาน....

หากอยากจะฟังเสียงอันแสนไพเราะ
ของนกกางเขนดง (บินหลา)
จำเป็นด้วยหรือที่จะต้องกักขังพันธนา
เขาด้วยกรอบกรง

มีต้นไม้ มีแหล่งน้ำ มีแหล่งอาหาร
มีโพรงไม้ให้เขาได้อาศัยสร้างรวงรังไว้วางไข่
เดี๋ยวเขาก็มาอยู่เอง

ส่งเสียงเกี้ยวพากันไปทั่วทั้งผืนป่า
กู่ร้องลำนำเสียงแห่งความอุดมสมบูรณ์

*กางเขนดงเป็นนกกินหนอนกินแมลง
นอกจากเสียงร้องจะไพเราะแล้ว
ยังช่วยควบคุมหนอนและแมลงด้วย

แต่เมื่อไหร่ที่ท่านฉีดผ่นสารเคมีและยาฆ่าแมลง จงจำเอาไว้ว่า…

ไม่ใช่แค่แมลงที่จะหายไป

#กวีนอนนา ผู้ไม่หิวแสงแต่ชอบ
แสดงกล้ามดาก

#เกษตรกรรมธรรมชาติ

#siamstr

GM ขอให้อิสรภาพในการใช้ชีวิต
จงมีแด่ทุกท่านครับ

ดั่งนกกางเขนดงในธรรมชาติ
ที่โบยบินได้อย่างอิสระและเสรี https://image.nostr.build/c5d0e372a5352777ffa3d071cc86d9f85fea35cec49cc84f3ab95973b805a1f2.jpg https://image.nostr.build/5762492de92be5de64a58d979f190c074bd2d54ac47d4f93035d4d9fa9857c28.jpg https://image.nostr.build/069be21944d98c8426bd4a5ce445a6f10676cec613fe3a2926717eacb1ae564f.jpg

เกษตรกรรมธรรมชาติ


delete


ลูกห่ามๆผัดไข่อร่อยครับ


ใช่ครับ ของลุงฟาง มาซาโนบุ ฟูกูโอกะ


อากาศหนาวปลูกได้ทั้งโรบัสต้าและอราบิก้าครับ แต่อราบิก้าเหมาะกับพื้นที่เขาสูง ความสูงต่อระดับน้ำทะเล มีผลต่อการติดดอกออกผลและคุณภาพครับ

อราบิก้าจึงนิยมปลูกทางภาคเหนือครับ


เกษตรกรรมธรรมชาติ คืออะไร ?

พืชพันธุ์ทุกชนิดในโลกใบนี้ ทั้งต้นไม้ ผลไม้ พืชผักต่างๆ ในธรรมชาติ มีใครไปไถ่พรวนดินให้มัน มีใครไปรดน้ำให้มัน มีใครไปใส่ปุ๋ยให้มัน มีใครไปตัดหญ้ากำจัดวัชพืชให้มัน มันก็ยังเติบโตและผลิดดอกออกผลและดำรงสายพันธุ์ของมันมาได้

สัตว์ต่างๆในป่าก็เช่นกัน ปลาในแม่น้ำก็เช่นกัน มีใครไปให้อาหารมัน ทำไมมันจึงเจริญเติบโตขยายพันธุ์และดำรงเผ่าพันธุ์ของมันมาได้

เกษตรกรรมธรรมชาติ หมายถึงเกษตรกรรมแบบไม่กระทำ คือปล่อยให้ธรรมชาติได้ทำหน้าที่ของมัน อาจทำบ้างดูแลบ้างตอนเริ่มต้น แต่ต้องไม่ฝืนหลักธรรมชาติ เมื่อทุกอย่างเข้าที่เข้าทางแล้ว เราแทบไม่ต้องทำอะไรเลย

“รอเก็บดอกผลอย่างเดียว”

จริงหรือที่พืชพันธุ์ต่างๆ ไม่ต้องรดน้ำ ไม่ต้องใส่ปุ๋ย ไม่ต้องพรวนดิน แต่อยู่เฉยๆแล้วจะได้ผลผลิตดอกผล

จริงเสียยิ่งกว่าจริง แต่มันก็มีเหตุและผลของมัน ว่าต้องทำอย่างไร ซึ่งคำตอบนั้นก็อยู่ในธรรมชาติ

หากไม่มีเวลาไปค้นหาคำตอบจากธรรมชาติ
เดี๋ยวผมจะค่อยๆขยายความให้ฟังให้บทถัดๆไป

มะม่วงป่า ทุเรียนป่า มะตูม มะพร้าวริมทะเลตามหมู่เกาะต่างๆ กระท้อนป่า ฯลฯ

ก็ล้วนไม่มีใครรดน้ำและใส่ปุ๋ยให้มัน

ถ้าเราเข้าใจหลักเกษตรกรรมชาติ
ธรรมชาติจะทำงานแทนเรา

#เกษตรกรรมธรรมชาติ

#siamstr

ในภาพคือมะละกอที่ปลูกด้วยหลักเกษตรกรรมธรรมชาติครับ

แค่หยอดเมล็ดลงดินหลุมละ 10-20 เมล็ด
ไม่เคยรดน้ำ ใส่ปุ๋ย หรือพรวนดินเลย ปลูกไว้รอบๆคันนา

ได้ปุ๋ยจากใบไม้ของต้นไม้ต่างๆที่ร่วงหล่นและถูกย่อยสลายด้วยจุลินทรีย์ต่างๆ เชื้อราต่างๆ สัตว์หน้าดินต่างๆ จนกลายเป็นธาตุอาหารสำหรับพืชพันธุ์ต่างๆ

ได้น้ำจาก ฝนที่ตกตามฤดูกาล แม้ฤดูแล้งที่ฝนไม่ตกมันก็ไม่ตาย เพราะได้ร่มเงาพรางแสงบ้างจากต้นไม้ใหญ่ และได้ใบไม้ที่ร่วงหล่มมาปกคลุมดิน รักษาความชุ่มชื้นในดินอีกทางนึง

และที่สำคัญคือ ปลูกถูกต้องตามวิสัยของพันธุ์พืชและถูกต้องตามบริบทของพื้นที่ ไม่ฝืนธรรมชาติ ไม่เอาพืชที่ชอบน้ำขาดน้ำไม่ได้มาปลูกที่แห้งแล้ง ไม่เอาพืชที่ชอบที่ดอนทนแล้งมาปลูกที่ลุ่มชื้นแฉะ https://image.nostr.build/a43def0d5816309f27210158cdffb97cb9c49344d2d09e9146537c1ec335cfaa.jpg https://image.nostr.build/2b7ee4e831199afea26502be60b547d8e4f7b6bf36223594b34fa1d6693b687b.jpg https://image.nostr.build/976726eacf400454c0a0fe0c69f34f753dd7d13c0539c91f5f28552280d8064e.jpg https://image.nostr.build/1de054a1442605146f4ef5df63193d466fff0238d0d25b75036219737a464fa9.jpg

เกษตรกรรมธรรมชาติ


ที่สวนด้านปศุสัตว์ มี หมู ไก่ ปลาครับ แล้วก็มีน้ำผึ้งจากการเลี้ยงผึ้งโพรงป่าแบบธรรมชาติครับ แต่น้ำผึ้งจะปีมีละครั้งช่วงเดือนห้าครับ ฤดูดอกไม้ป่าผลิบานครับ

ส่วนพืชผักที่ปลูกร่วมสวนป่า ส่วนใหญ่เป็นผักป่าครับ ผักหวาน อีรอก บุก กระเจียว แล้วก็พวกมันป่าต่างๆครับ และพวกพวกพืชหัวสมุนไพร ขมิ้น กระชาย ครับ


บางสิ่งอย่างอาจต้องใช้เวลาสร้างเป็นสิบปี
กว่าจะอุดมสมบูรณ์ กว่าที่ธรรมชาติจะทำงานผลิดอกออกผลให้เราได้

สิบปีก่อนในวงสนทนา ผมมักจะแลกเปลี่ยนความคิดเห็นกับเพื่อนฝูงมากมาย

ว่าถ้าเรา….

- สร้างสวนป่าวนเกษตร (ปลูกพืชร่วมส่วนป่าและเลี้ยงสัตว์ร่วมสวนป่า)

- ปลูกป่าสามอย่างประโยชน์สี่อย่าง ไม้ไว้ใช้สอย ไม้กิน ไม้เศรษฐกิน

- ปลูกพืชให้หลากหลายระดับชั้น ด้วยหลักการป่าเจ็ดระบบ ให้เหมือนระบบนิเวศป่า

- และเพาะปลูกหรือเลี้ยงปศุสัตว์ด้วยเกษตรกรรมธรรมชาติ

เราจะปลดเปลื้องพันธนาการของชีวิตได้มากมาย และมีความมั่นคงขั้นพื้นฐานของชีวิต

แต่คำว่าสิบปีถึงจะสำเร็จ มันทำให้ผู้คนส่วยใหญ่ส่ายหน้าเมินหนี

แม้จะอธิบายว่า “ให้ปลูกถั่วงอกไปด้วย ปลูกมะม่วงไปด้วย เมื่อมะม่วงเราผลิดอกออกผลเราก็ไม่จำเป็นต้องปลูกถั่วงอกอีกต่อไป”

แต่นั้นก็ดูจะเปล่าประโยชน์ เพราะคำว่าสิบปี มันดูรวยช้า ดูสุขสบายช้า ไม่เหมือนปลูกพืชเชิงเดี่ยวบางอย่างที่ได้ผลผลิตปีต่อปี แม้จะต้องทำแล้วทำอีก ก็ตามที่

สิบไปผ่านไปไว้เหมือนโกหก

เกษตรเชิ่งเดี่ยวที่ต้องทำแล้วทำอีก ทั้งต้องไถพรวน ใช้ปุ๋ยเคมี ใช้สารเคมี ทั้งต้องกู้หนี้ยืมสิน ต้องดิ้นกันเหมือนหนูถีบจักรที่ติดบ่วง ก็ยังคงเฟื่องฟูแม้มองไม่เห็นถึงปลายทาง

เพราะการโหยหาแต่เพียงผลตอบแทนในระยะสั้น และหวังจะรวยเร็ว….. https://image.nostr.build/ff3b0e4af49ac17f4f11d8c41f70c91c8d04cc5f636dd1680c34d40d5dbefcf4.png


“Valentine's Day Coffee”
กาแฟในสวนป่า.....

กาแฟที่ปลูกใต้ร่มเงาไม้ใหญ่ในสวนป่าวนเกษตร
ด้วยหลักเกษตรกรรมธรรมชาติ

จากแปดต้นเป็นร้อยต้น
จากร้อยต้นเป็นสามร้อยต้น
จากสามร้อยต้นเป็นห้าร้อยต้น
ปลูกไปปีละนิดปีละหน่อย
ค่อยๆปลูกตามกำลังไม่เร่งรีบ
หวังว่าจะปลูกให้ได้สักพันต้น

เผื่อว่าวันนึงยามแก่ชรา
อาจจะเปิดร้านกาแฟเล็กๆในสวนป่า
พอได้ไว้ต้อนรับเพื่อนฝูง
นั่งจิบน้ำชาจิบกาแฟสนทนากัน

เนื่องจากพื้นที่สวนอยู่ในเขตจังหวัดที่อากาศค่อนข้างหนาวเย็นสุดๆจังหวัดนึงของไทย ผลกาแฟจึงสุกช้ากว่าจะสุกก็ลากยาวถึงเดือนกุมภาพันธ์ ซึ่งนั้นถือเป็นผลดี เพราะจะทำให้กาแฟสะสมสารคาแฟอินได้มากเป็นพิเศษ

จึงมีความคิดว่าจะเก็บผลสุกของกาแฟในค่ำคืนวันวาเลนไทน์ เลือกเอาเฉพาะผลที่สุกงอมที่สุด เก็บได้เท่าไหร่เอาเท่านั้น ที่เหลือปล่อยให้เป็นอาหารของสัตว์ป่าตามธรรมชาติ

ตั้งชื่อให้เสร็จสรรพว่า…

“Valentine's Day Coffee”
กาแฟที่จะทำให้ทุกวันกลายเป็นวันแห่งความรัก

ถึงวันวาเลนไทน์เมื่อไหร่ว่าจะชวนเมียรัก
มาเก็บกาแฟในสวน

เก็บเมล็ดกาแฟไปพลาง…
ดอมดมกลิ่นช่อดอกกาแฟไปพลาง....
ชมแสงดาวแสงเดือนไปพลาง....
ฟังเสียงหรีดเรไรกล่อมบรรเลงไปพลาง....

พอถึงโซนรกๆเปลี่ยวๆหน่อย
ก็ลากเมียรักเข้าป่า
😂😂😂😂😂

เป็นผู้ชายโรแมนติกครับ เหอะๆๆๆ

แล้วเพื่อนผมก็พูดขึ้นว่า.....

มึงเพ้อเจ้ออะไรของมึงหนิ
มึงไม่เหมาะที่จะเปิดร้านกาแฟหรอก
อย่างมึงมันต้องต้มเหล้าป่าขายนู้น

ครับๆๆๆ ไม่เปิดร้านกาแฟแล้วครับงั้น
ผมจะต้มเหล้าป่าขายครับ
😂😂😂

#กวีนอนนา ผู้ไม่หิวแสงแต่ชอบ
แสดงกล้ามดาก

#เกษตรกรรมธรรมชาติ

#siamstr

จักรวาลทั้งจักรวาลของเรื่องกาแฟ
อยู่ในลิ้งค์ด้านล่างนี้นะครับ
เผื่อใครอยากศึกษาเพิ่มเติมเรื่องกาแฟ
ชุดความรู้จาก อ.ก้อง coffee

https://fb.watch/gY0tU1hvoE/ https://image.nostr.build/dcccc086208f83ddf436d32c20f1620f53632d344704ffd50a2ed3a2225b18fe.jpg https://image.nostr.build/415b5d5ae203c3143e47d893cbd9117da21001cd1d76996e425f0a8b7c0bbb78.jpg https://image.nostr.build/f49fb13bf5ff41418bd78b00d0d816b2249ea3bf4094d18bcee83606d23b3633.jpg https://image.nostr.build/a70180506e88f3bbfc6c9ec38bbfbb9b7dc1dc8c11032f86fc6355a6b8a8005e.jpg https://image.nostr.build/7f41a48a43942eb9f4a1c081b86c85e9bb905419b663ba84c33be1141cef6d52.jpg https://image.nostr.build/4caa6eb40f052029e33c00524f3578d57bdc6ccf37440771b33e06229d2ed67e.jpg https://image.nostr.build/46c64868c39308ae2192f4b991f31f7850a6d443ae325feb7c222f90f077fd2a.jpg https://image.nostr.build/fa97ba10974ad415c905c79f8c88d60600602880dfab33ba3cfb1f647c9c0aa9.jpg

เกษตรกรรมธรรมชาติ


จึงปีนป่าย
บันไดรุ้ง
หมายเอื้อมเด็ด
ดอมดม
ดั่งใจ
ปรารถนา

ใดจะปาน
เปรียบเจ้า
เสมอเหมือน

ดอกไม้สวย
กลิ่นหอม
เลอค่า
คุณประโยชน์
ผู้เติมเต็ม
ความงดงาม
ให้ผืนป่า

#ชาดอกกาแฟ

ชาดอกกาแฟโรบัสต้า ของดีที่หลายคนอาจยังไม่เคยลิ้มรสความหอมละมุนและหวานนิดๆโดยธรรมชาติจากน้ำตาลฟรุ๊ตโตส ไม่มีคาเฟอิน เหมาะสำหรับนั่งจิบน้ำชาสนทนากันยามค่ำคืน หรือจะจิบล้างคอหลังจากดืมกาแฟแล้วก็เข้ากันดี

แต่ทีเด็ด 99 จะบอกให้ ใช้จิบล้างคอหลังจากสาดเหล้าคอไปสักแปดโบกใหญ่ๆ สุดจะบรรยายเลยพี่น้องเอ๊ย….

หลังจากดอกกาแฟผลิบาน จะมีเวลาช่วงสั้นๆแค่สองวันให้เก็บดอกกาแฟได้ ก่อนที่ดอกกาแฟจะแห้งเหี่ยวเฉาโรยราไร้สิ้นซึ่งกลิ่นหอม

แล้วมดแดงเจ้ากรรมก็ชอบทำรังบนต้นกาแฟซะเหลือเกิน….

#กวีนอนนา ผู้ไม่หิวแสงแต่ชอบ
แสดงกล้ามดาก

#เกษตรกรรมธรรมชาติ

#siamstr https://image.nostr.build/6dfb8feed03498146e883a7a2db1830c1555e934b61dad614388ff5b9661ce34.jpg https://image.nostr.build/d5018b345635cc7642e03f7c0d00b74f0632967a5a6f1a75ab526e59e6ade7d2.jpg https://image.nostr.build/ecbd7042a1dba415d5e4171904e31124a0175fa8bb0d3b1c5fe5ef66edc162c8.jpg https://image.nostr.build/86d6952121763c4a17c989bb7ae307d5238cbf85b5adee7150d795e4cb244df0.jpg https://image.nostr.build/4caa6eb40f052029e33c00524f3578d57bdc6ccf37440771b33e06229d2ed67e.jpg

เกษตรกรรมธรรมชาติ


ดอกไม้ป่าสีขาวบริสุทธิ์
แม้ไร้ซึ่งเฉดสีอื่นมาเติมแต่ง
แต่ก็ดูงดงามแบบเรียบง่าย
ประสาเกิดตามป่าตามเขา
โลกใบนี้มีดอกไม้มากมาย
แต่จะมีดอกไม้สักกี่ชนิด
ที่จะกล้าหยัดยืนผลิดอกชู่ช่อ
ต่อสู้กับแล้งแค้นอย่างสง่างาม
แม้ว่าจะเกิดในถิ่นทุรกันดาร
สักเพียงใด....

ดอกกาแฟโรบัสต้า
ที่ปลูกด้วยหลักเกษตรกรรมธรรมชาติ
หอมละมุนทะลุแปดจักรวาล

ปลูกใต้ร่มเงาไม้ใหญ่ในสวนป่าวนเกษตร
ไม่เคยรดน้ำ ไม่เคยใส่ปุ๋ย ไม่เคยพรวนดินปล่อยให้ธรรมชาติดูแลกันเอง

รอถึงเวลาที่เหมาะสม
เราก็เก็บดอกกาแฟมาผึ่งลมให้แห้ง
ไว้ชงเป็นชาดอกกาแฟจิบร้อนๆ
หอมละมุนละไมสุดจะบรรยาย

ถ้าเราเข้าใจหลักเกษตรกรรมธรรมชาติ
ธรรมชาติจะทำงานแทนเรา….

#กวีนอนนา ผู้ไม่หิวแสงแต่ชอบ
แสดงกล้ามดาก

#เกษตรกรรมธรรมชาติ

#siamstr https://image.nostr.build/86d6952121763c4a17c989bb7ae307d5238cbf85b5adee7150d795e4cb244df0.jpg https://image.nostr.build/ecbd7042a1dba415d5e4171904e31124a0175fa8bb0d3b1c5fe5ef66edc162c8.jpg https://image.nostr.build/4caa6eb40f052029e33c00524f3578d57bdc6ccf37440771b33e06229d2ed67e.jpg https://image.nostr.build/fa97ba10974ad415c905c79f8c88d60600602880dfab33ba3cfb1f647c9c0aa9.jpg https://image.nostr.build/32c7d868b738a9131d5d550a0a31dec8f90bb0a17eb3723e4b75d5917915b914.jpg

เกษตรกรรมธรรมชาติ


ประชาชนจงเจริญครับ….


ถ้าเป็นเบียร์ประชาชน ฟินยกกำลัง 18 เลยครับ 😂😂😂


กินเป็นกับข้าว หนึ่งชิ้นก็เกินพอ
แต่ถ้ากินเป็นกับแกล้ม…..

กินได้อีกแปดชิ้นครับ


อ้ายๆ ขอหมอลำแน่อ้าย 😄😄😄


สาดแอลกอฮอล์ลงคอไปด้วย ฟินยกกำลัง 8 ครับ


แกงเลียงครับ


"เป้าหมายสูงสุดของเกษตรกรรม
ไม่ใช่แค่การเพาะปลูกพืชผล
แต่คือการบ่มเพาะความสมบูรณ์
แห่งการเป็นมนุษย์"

ความตอนหนึ่งของหนังสือ
“ปฏิวัติยุคสมัยด้วยฟางเส้นเดียว”

สำหรับผมก็คงเหมือนกับหลายๆท่าน
เกษตรกรรมสำหรับผมแล้วไม่ใช่อาชีพ
แต่มันคือวิถีชีวิต มันคือจิตวิญญาณ
แห่งความเป็นมนุษย์

โน้มตัวลงคำนับต่อผืนดินและสายน้ำ
โอมกอดต้นไม้และพืชพันธุ์ธัญญาหาร
เริ่งระบำไปกับกิจกรรมตามแต่ฤดูกาล
ทำงานบ้างพักผ่อนบ้างท่องเที่ยวบ้าง
สังสรรบ้างเป็นประจำ แฮ๊ะ!!!

ไม่หมกมุ่นอยู่กับการสร้างพันธนาการ
ก็ไม่ต้องหมกมุ่นอยู่กับการแก้พันธนาการ

หากอยู่กับความพอประมาณ มีเหตุผล
เรียบง่ายเป็น ธรรมดาเป็น พึ่งตนเองได้บ้างชีวิตก็ย่อมง่ายเบาสบาย

ก่อนที่มนุษย์เราจะรู้จักการเพาะปลูกและการปศุสัตว์ แรกเริ่มเดิมที่มุนษย์เราก็พึ่งพาอาศัยอาหารจากธรรมชาติเพื่อการดำรงชีวิต หลังๆมามนุษย์เราจึงเริ่มหลงลืมวิธีการเพาะปลูกและการปศุสัตว์ แล้วหันมาใช้เงินแลกเปลี่ยนกับสิ่งต่างๆเพื่อการดำรงชีวิต

เดิมทีมนุษย์เรานั้นมิได้รู้จักการเพาะปลูก
ไม่รู้จักการปศุสัตว์

เพียงพึ่งพาอาศัยจากธรรมชาติ
ก็มีอิสรภาพในการใช้ชีวิตได้

“แล้วไฉนเลยเมื่อมนุษย์เริ่มรู้จักการเพาะปลูก
และการปศุสัตว์ อิสรภาพในการใช้ชีวิตของมนุษย์ กลับเริ่มขาดหายไป”

ความตอนหนึ่งจากหนังสือ
“sapiens ประวัติย่อมนุษยชาติ”

เมื่อเริ่มเพาะปลูกหรือเลี้ยงปศุสัตว์
จงเพาะปลูกและเลี้ยงปศุสัตว์ด้วยหลักเกษตรกรรมธรรมชาติ เพราะเกษตรกรรมธรรมชาตินั้น คือรากฐานสำคัญอันจะนำพาให้เรากลับไปสู่ การมีอิสรภาพในการใช้ชีวิตเฉกเช่นกาลอดีต

แล้วธรรมชาติจะทำงานแทนเรา.....

#กวีนอนนา ผู้ไม่หิวแสงแต่ชอบ
แสดงกล้ามดาก

#เกษตรกรรมธรรมชาติ

#siamstr https://image.nostr.build/bbe83678836cc14a7c77fabc787200f0b0df0dd8651c054e83cd5bb6978ff57c.jpg https://image.nostr.build/5e76afbbccb3ab85c608e03a2a62b9eedc86ed964660dd0c8a7639538532f5c5.jpg https://image.nostr.build/c9a6926c6a6d18d018b3d34813f1d21c7ba288e81e96e62927170020c8dafedb.jpg https://image.nostr.build/f242c3b249a4708c3666246eabcdc080f2607d36f573eb8284592abe90967022.jpg

เกษตรกรรมธรรมชาติ


เมนูเทศกาลงานบุญครับ


สายเนื้อเช่นกันครับ….. https://image.nostr.build/6d2451175189606483ad8abe54ff717ef87f2ed554efc66d3899849f9a175686.jpg


“แล้วโลกก็หมุนช้าลง"

โลกยังคงหมุนไป
ใจกลับไม่หมุนตาม
เวลาก็ยังคงผ่านเลย
ไม่เคยหยุดรอคอย…

ผมยังจำกองไฟกองแรก ในช่วงฤดูหนาวของต้นปี พ.ศ 2555 ที่ผมก่อได้ดี เป็นช่วงเวลาที่ชีวิตของผมกำลังจะก้าวผ่านปัญหาและอุปสรรคต่างๆนาๆ เพื่อที่จะได้เริ่มต้นชีวิตใหม่อีกครั้ง

ระหว่างที่ผมนั่งมองกองไฟเล่นเพลินๆ แล้วเสียงน้ำในกาต้มน้ำร้อนก็เดือดพล่านขึ้น ส่งกลิ่นมะตูมให้หอมฟุ้งไปทั่ว ปะปนกันกับกลิ่นของควันไฟ

มันไม่ได้ทำให้ผมคิดอะไรออกได้เท่าไหร่หรอกตอนนั้น

แต่มันทำให้ผมรู้สึกว่า….

โลก ของ ผม ได้ หมุน ช้า ลง

ย้อนมาสู่เรื่องราวในยุคปัจจุบัน วันนี้สายฝนกระหน่ำโปรยปรายลงมาตั้งแต่ตีสี่ จวบจนรุ่งสางสายฝนก็ยังไม่มีทีท่าว่าจะหยุด เพียงแต่เปลี่ยนจากสายฝนที่กระหน่ำโครมๆ มาเป็นสายฝนที่ร่วงหล่นเป็นละอองพร้อมกับม่านหมอกและความหนาวเหน็บของฤดูกาล

บรรยายกาศในวันนี้มันทำให้ผมคิดถึงอดีตซะเหลือเกิน อดีตที่ผ่านมาเร็วเหมือนโกหก อดีตที่เปรียบได้ดั่งเป็นบทเรียนแห่งชีวิต อดีตที่กลับไปแก้ไขอะไรไม่ได้ อดีตที่ทำได้แค่เพียง
เก็บไว้ในความทรงจำ

พอดึงสติที่กำลังจะหลุดลอยไปกับม่านหมอกและเสียงนกเสียงไก่ในยามเช้ากลับมาได้ เลยตัดสินใจก่อไฟผิงให้ความอบอุ่น จัดแจงหากาต้มน้ำร้อนพร้อมด้วยใบเตยที่ปลูกเองกับมือ มาต้มทำน้ำใบเตยดื่ม

นั่งมองเปลวไฟในกองไฟไปพลาง
ฟังเสียงน้ำในกาต้มน้ำร้อนเดือดไปพลาง
สูดกลิ่นหอมของน้ำต้มใบเตยไปพลาง
แล้วใจก็พร่ำเพ้อไปเรื่อยเปลื่อย

นี่ก็ผ่านมา 11 ปีแล้วสินะที่เราได้เริ่มต้นชีวิตใหม่ในโลกแห่งความเป็นจริง

2 ปีแห่งการรอคอยและการศึกษาหาความรู้เพื่อตกผลึกทางความคิด กับ 9 ปีแห่งการเริ่มต้นการเดินทางตามความฝัน

ถึงแม้ว่าผมจะรู้สึกว่าโลกของผมได้หมุนช้าลง แต่ช่วงเวลาดีๆในชีวิตมันช่างผ่านไปรวดเร็ว
ซะเหลือเกิน

ว่าแล้วสาดน้ำใบเตยลงคอ….

#กวีนอนนา ผู้ไม่หิวแสงแต่ชอบ
แสดงกล้ามดาก

#siamstr https://image.nostr.build/195d276d25b724293d8fd1d7f40a3851eb93fa101729d76b758a47f6d2d4da2f.jpg


ขอบคุณครับ


ในอ้อมกอดของ  ต้นไม้
ในอ้อมกอดของ  ผืนป่า
ในอ้อมกอดของ  ขุนเขา
ในอ้อมกอดของ  สายน้ำ
ในอ้อมกอดของ  สายลม
ในอ้อมกอดของ  ไอหมอก
ในอ้อมกอดของ  ละอองฝน
ในอ้อมกอดของ  สองเรา
ในอ้อมกอดของ  กันและกัน
ในอ้อมกอดของ  ฉันและเธอ
ในอ้อมกอดของ  ธรรมชาติ

ว่าแล้วก็เพ้อไปคนเดียว เหอะๆๆๆ
#เมืองทะเลแห่งภูเขา

#กวีนอนนา ผู้ไม่หิวแสงแต่ชอบ
แสดงกล้ามดาก

#siamstr https://image.nostr.build/3d71a711cdcf38159cfd8cf4f90bf55c4d51e239ef417811380d809cd69ffcef.jpg

เมืองทะเลแห่งภูเขา


"หาหัวใจให้เจอก็เป็นสุข"

ทุกชีวิตดิ้นรนค้นหาแต่จุดหมาย
ใจในร่างกายกลับไม่เจอ
ทุกข์ที่เกิดซ้ำเพราะใจนำพร่ำเพ้อ
หาหัวใจให้เจอก็เป็นสูข

แว่วเสียงเพลง "ทะเลใจ" ขึ้นมาคราใด
มันทำให้ผมนึกถึงภาพของเด็กหนุ่มคนหนึ่ง
ที่พยายามค้นหาตัวเอง ว่าแท้จริงแล้วตัวเองชอบอะไร ต้องการมีชีวิตแบบใดและจะมีชีวิตอยู่เพื่อสิ่งใด

ย้อนเวลากลับไปในวัยเด็ก ครูประจำชั้นชอบจะถามเด็กๆเสมอว่าโตขึ้นอยากเป็นอะไร

พอเรียนมัธยมก็ถูกอาจารย์ที่ปรึกษาถามอีก
โตขึ้นอยากเป็นอะไร

พอเข้าเรียนมหาวิทยาลัยก็หนีไม่พ้นคำถามเดิมๆอีก ทำไมเลือกเรียนสาขานี้ จบไปอยากเป็นอะไรอยากทำงานอะไร

จวบจนกระทั่งผมเรียนจบ ดีจังไม่มีใครคอยถามแล้ว จะเป็นอะไร จะทำงานอะไร

แต่กลับเกิดคำถามขึ้นในใจตัวเองว่า แท้จริงแล้ว เราอยากเป็นอะไร อยากทำงานอะไร อยากมีชีวิตในแบบใด ตัวเองถามตัวเองซะงั้น

คิดเท่าไหร่ก็ยังคิดไม่ออก

ถามเท่าไหร่ก็ยังไม่ได้คำตอบ

ค้นหาเท่าไรก็ยังค้นหาไม่เจอ

จนชีวิตของผมย่างเข้าสู่ ปีที่ 25 ในขณะที่ชีวิตของผมกำลังจะก้าวผ่านอุปสรรคต่างๆ เพื่อที่จะได้เริ่มต้นชีวิตใหม่อีกครั้ง

พ่อครับผมจะกลับมาอยู่บ้าน เพื่อทำการเกษตรนะครับ ผมอยากปลูกต้นไม้ ผมอยากมีอาณาจักรส่วนตัวที่เต็มไปด้วยต้นไม้และพืชพันธุ์ธัญญาหาร ผมรู้สึกว่าผมอยู่กับต้นไม้อยู่กับธรรมชาติแล้วชีวิตผมมีความสูข

นั่นคือประโยคแรกที่ผมเล่าให้พ่อผมฟัง เกี่ยวกับความฝันของผม

#กวีนอนนา ผู้ไม่หิวแสงแต่ชอบ
แสดงกล้ามดาก

#siamstr https://image.nostr.build/3f8c9c062eac3069e0bfd0b83d394f6d0d95e510a22c547c61d6a1c54d16273d.jpg https://image.nostr.build/48e3773accdb57eecd87d69ab8f7fcc4a0a339eb3da430ed6f01d3a106cbdb68.jpg https://image.nostr.build/d176a88b299dfd3f244a5aa7c461e74ea86012b15fb335ffc2c0f6e6378db5cc.jpg https://image.nostr.build/01a89cc5379478ecc7fd5ce8b5fae1c6d6dd271a889cb49f5b0686e8a96661cc.jpg


ต้นไม้
หยาดน้ำฝน
ละอองเมฆ
แสงแดด
ถักทอ
เรื่องราว

ใช่นิรมิต
เสกสรร
งดงาม
ชั่วข้ามคืน

หากแต่
หยาดเหงื่อ
แรงกาย
สองมือ
ตรากตรำ
วิริยะ

บันไดรุ้ง
จึงปรากฏ
ดั่งเชื้อเชิญ
ให้ปีนไต่
สู่แดนสรวง

ฉันจะปีนไต่บันไดรุ้งไปหาเธอ.....

#กวีนอนนา ผู้ไม่หิวแสงแต่ชอบ
แสดงกล้ามดาก

GM #siamstr https://image.nostr.build/79b22fa821086840b131bd57d1db49642c96bb45b71248ba58a26a1ee5a25a51.jpg


เมื่อนกนางนวลผู้เฒ่าเอ่ยปากตำหนิโจนาธาน  ทำไมจะต้องบินให้สูง ทำไมจะต้องบินให้ไกล  ในเมื่อเราบินเพียงเพื่อจะจับปลาในท้องทะเลมากินเป็นอาหาร

โจนาธาน(นกนางนวล)ผู้ มีความคิดผิดแปลกไปจากสังคมนกนางนวล กลับรู้สึกว่า....

ในเมื่อเราเป็นนก เรามีความสามารถที่จะโบยบิน การบินของนกนั้นคงไม่ใช่แค่เพียง บินโฉบเฉี่ยวเพื่อจะจับปลากินเป็นอาหารไปวันๆ

ความตอนหนึ่งจากหนังสือ 1 ใน 1000 เล่ม
ที่ควรค่าแก่การอ่าน โจนาทาน ลิฟวิงสตัน #นางนวล

บินสูงในที่นี้คงไม่ใช่เพื่อตัวเองเสียทั้งหมด
บินไกลในที่นี้ก็ไม่ใช่เพื่อตัวเองเสียทั้งหมด

ชีวิตมนุษย์เราก็คงเหมือนกัน  มันมีอะไรบางอย่างที่มากกว่านั้น มากกว่าการหมกมุ่นแต่เรื่องกินเที่ยวไปวันๆ มากกว่าการหมกมุ่นแต่เรื่องเพศเรื่องสืบพันธุ์ไปวันๆ มากกว่าการหมกมุ่นแต่เรื่องความงามเพียงแค่เปลือกนอกไปวันๆ มากกว่าการหมกมุ่นแต่เรื่องต่างๆนาๆอันไร้สาระของตัวเองไปวันๆ

แล้วก็ล้มหายตายจากโลกใบนี้ไป
อย่างไร้คุณค่า

แล้วโจนาธานก็เอ่ยปากถามเหล่านกนางนวล ในเมื่อเราท่านต่างก็มีปีกที่พร้อมจะโบยบิน แล้วท่านพร้อมที่จะโบยบินไปในเส้นทางบินเดียวกันกับเราไหม

แต่จงโบยบินในแบบของท่าน.......

#กวีนอนนา ผู้ไม่หิวแสงแต่ชอบ
แสดงกล้ามดาก

#siamstr GN ครับ https://image.nostr.build/ff49e6cf651186283acff42ebc3cb7a5b82fcc9847f0eff6ab28315dab30e35c.jpg


บางครั้งแนวคิด passive income อาจจะไม่ได้น่าสะอิดสะเอียนเสมอไปก็เป็นได้ครับ

bitcoiner หลายคนก็มีรายได้บางส่วนมาจาก ทรัพย์สินที่ทำงานสร้างดอกผลได้ด้วยตัวของมันเอง และมันก็สร้าง productivity ให้แก่สังคมด้วย

แต่ก่อนที่จะมีทรัพย์สินที่ทำงานแทนเราได้นั้น แน่นอน เราก็ Proof of work มาก่อน แต่เป็น pow ที่สร้างเสร็จแล้วมันสามารถทำงาน สร้าง productivity ได้ด้วยตัวของมันเอง

ในมุมมองของผม ผมคิดว่า รายได้แบบ passive income มันมีมากมายหลากหลายรูปแบบมาก ไม่ได้หมายถึงแค่ให้เงินไปทำงาน แล้วได้ดอกผล เหมือนอย่างที่หลายๆคนเข้าใจกัน

ผมขอใช้คำว่า เป็นการสร้างทรัพย์สินบางอย่าง อาจใช้แรงของเราสร้างเองก็ได้ หรือจะเป็นการเปลี่ยนเงินที่เราทำมาหาได้ ให้กลายเป็นทรัพย์สินบางอย่างก็ได้

ซึ่งทรัพย์สินในที่นี้ มีมากมายหลายอย่างที่สามารถทำงานแทนเราได้ และมันก็สร้าง productivity ให้แก่สังคมได้ด้วย ไม่ว่าจะเป็น ทรัพย์สินทางการเกษตร ต้นไม้บางชนิด ผลไม้บางชนิด พืชพันธุ์บางชนิด ฝูงปศุสัตว์บางชนิด สังหาริมทรัพย์บางชนิด อสังหาริมทรัพย์บางชนิด ลิขสิทธิ์หรือทรัพย์สินทางปัญญาในผลงานต่างๆ ธุรกิจบางประเภท รวมทั้งสิทธิ์ในความเป็นเจ้าของร่วมในบริษัทต่างๆ(ผู้ถือหุ้น)

แม้แต่ในตลาดหุ้น ที่ใครหลายๆคนคิดว่า การลงทุนในตลาดหุ้นนั้นไม่สร้าง productivity หลายคนคิดว่าทำไมต้องลงทุน เพียงเพื่อจะเอาชนะเงินเฟ้อ แต่จริงๆแล้วบริษัทต่างๆ ที่เราไปถือหุ้น มันก็สร้าง productivity  เมื่อเราซื้อหุ้นของบริษัทนั้นๆ เราก็กลายเป็นผู้ถือหุ้น และถ้าบริษัทนั่นๆ มีธรรมาภิบาล สร้างสรรค์ประโยชน์ต่อสังคม ไม่ดีหรอกหรือหากเราได้ร่วมเป็นส่วนหนึ่งในเจ้าของบริษัทนั่นด้วย เมือถึงเวลาเขาก็จ่ายส่วนแบ่งปันผลจากผลการประกอบกิจการตามสัดส่วนให้เรา

หลายคนลุงทุนไม่ใช่เพื่อจะเอาชนะเงินเฟ้อ แต่เป็นการเปลี่ยนเงินที่มาจากการ pow ให้กลายเป็นสิทธิ์ในความเป็นเจ้าร่วมในบริษัทบางบริษัท เพื่อรับปันผลจากผลประกอบการของกิจการนั้นๆ

มันขึ้นอยู่กับว่าเราซื้อหุ้นหรือถือหุ้นนั่นๆแบบใด การพนัน เกร็งกำไร หรือร่วมเป็นเจ้าของกิจการ

จริงอยู่ อย่างที่เราๆคิดกันว่า ทำไม ไม่แค่ทำงาน แล้วเก็บเงินก็พอ (ถ้าเรามีเงินที่ดี)
ทุกคนจะได้ทำในสิ่งที่เราชอบ ทำไมต้องไปลงทุนด้วย

แต่ก็มีหลายคนที่เขาชอบและถนัดเรื่องการลงทุน

จริงอยู่ หลายคนอาจคิดกันว่า ทำไมต้องแสวงหารายได้แบบ passive income ด้วย มันดู ไม่สร้างประประยชน์ต่อสังคม

แต่รายได้แบบ passive income หลายแบบก็มาจากการสร้างคุณค่า สร้างประโยชน์ให้สังคม  บางอย่างแม้ไม่ทางตรงก็ทางอ้อม

เราอาจจะไม่ได้ขับอะพอลโลลงไปจอดบนดวงจันทร์ด้วยตัวเอง แต่เราร่วมเป็นส่วนหนึ่งของภาระกิจได้

ความคิดเห็นส่วนตัวนะครับ
ผมอาจจะผิดก็ได้….

❤Proof of work.
Proof of work.
Proof of work.

จะดีมากเลยถ้าสิ่งที่เรา pow นั้น
มันทำแล้วมีวันจบ แล้วมัน Pow และ
สร้าง productivity ต่อไปได้ด้วยตัวของมันเองได้

❤สร้างความมั่นคงขั้นพื้นฐานด้านต่างๆ
ของชีวิต

❤และสุดท้าย stack sats.

Fix the money fix the world. https://image.nostr.build/5c350fed49b5ec0fffb1ae86ea94fac025a220dd76058f4c32d36ec0dfff8958.jpg


อยากให้อธิบายเรื่อง don’t trust but verify, proof of work, asset ownership, value 4 value, low time preference, free market and freedom ทั้งหกเรื่องนี้ ในเชิงปรัชญาและเศรษฐศาสตร์เพิ่มเติมหน่อยครับ หวังว่าจะเป็นประโยชน์เพิ่มเติมไม่มากก็น้อย ให้ใครต่อใครอีกหลายคนครับ


เข้าป่าจึงเห็นความงามของดอกไม้ป่า
งดงามตามธรรมไร้สิ่งปรุงแต่งเติมเจือ
เพียงน้ำฝนชโลมดินก็มากพอจะงอกงาม
ไม่ต้องคอยรดน้ำใส่ปุ๋ยหรือพรวนดิน
กระถางใบงามเพื่อยกระดับก็ไม่จำเป็น
ถึงเวลาเหมาะสมก็ผลิดอกบานสะพรั่ง
ไปทั่วทั้งผืนป่า.....

ดอกไม้ป่า ดอกไม้บ้าน ดอกไม้เมือง
แรกเริ่มเดิมทีดอกไม้ทุกชนิดในโลกใบนี้นั้น
เป็นดอกไม้ป่า เกิดขึ้นเองและดำรงตน
ตามธรรมชาติ

เมื่อวันเวลาผ่านไปดอกไม้ป่าหลายชนิด
ถูกจับยัดลงกระถางใบงามด้วยปรุงแต่ง
ว่าอาภรแห่งยุคสมัย แล้วนำไปปลูกผิดที่
ผิดทางผิดฤดูกาลผิดวิสัยที่ควรจะเป็น
ของดอกไม้ป่าชนิดนั้นๆ

นับตั้งแต่นั้นเป็นต้นมา ดอกไม้ป่าหลายชนิด
ก็สูญสิ้นอิสรภาพที่จะงอกงามและเติบโต
ตามธรรมชาติ ไปชั่วนิจนิรันดิ์กาล

ไม่ต่างจากคน….

#กวีนอนนา ผู้ไม่หิวแสงแต่ชอบ
แสดงกล้ามดาก 😂😂😂

#Siamstr https://image.nostr.build/a0b208bf788bbb3c7b009b78b95c44eec7b713e88f4e99b32291d9c4e50939b9.jpg https://image.nostr.build/1747425c9eff4d344054421ea87e2bac73d942a11dba1c7d2fac557868225e42.jpg https://image.nostr.build/94d5b8f37bc091ea3b84ee97f02ab898ac26954c17559bad799cf7aa653f2e26.jpg https://image.nostr.build/7937cee50371d0e0ee527a4aff1311390916b675bfac2f0a8471bbc6acd96d42.jpg https://image.nostr.build/ab1f78084eee44a0d6b3970c0ac114648acf5d26c505fdf890aed93b8b4b3887.jpg https://image.nostr.build/97c326d68536ab5b8a855a8258d7e1163e42bde071416d58548c107604e48415.jpg https://image.nostr.build/9a3c2ff98b405adde5545f6ab774cae195d775834ad0ba79cb7f8b0198a7ae04.jpg https://image.nostr.build/1edafcd738778f50a1334b9fc622562fb38e45b2a8254abaccc0514eda14494e.jpg https://image.nostr.build/e51d6fef20ae94474271140aba0216440a9c7377e942ca20a34c71afbe9494e9.jpg https://image.nostr.build/25df806dffcc66edfaa6053f2308380aac1e87d247583b935359803e11aaab8c.jpg https://image.nostr.build/7e35ac33ef89e6905d77b9d281869e750ab48d38fd08c8e8394d401550571222.jpg https://image.nostr.build/022504e349d9451ecba1ffa142f0bf12bd65d19b000943f3794eba494ea07f57.jpg


กินอาหารธรรมดาๆ
ใส่เสื้อผ้าธรรมดาๆ
อยู่บ้านหลังธรรมดาๆ
ขับรถธรรมดาๆ
ใส่รองเท้าธรรมดาๆ
ใช้ชีวิตอย่างธรรมดาๆ

ชีวิตคนธรรมดาๆคนนึง
เพียงความรู้สึกจากคนรอบข้าง
อย่างธรรมดาๆก็เพียงพอแล้ว

บุคคลผู้ยังหิวแสงกระหายในชื่อเสียงความโด่งดัง ลาภยศสรรเสริญและการยอมรับจากสังคมนั้น อีกล้านปีแสงก็คงจะยังไม่เข้าใจ ในความเรียบง่ายและธรรมดา

เรียบง่ายเป็นธรรมดาเป็น
พึ่งตนเองได้บ้าง

ชีวิตก็ง่ายเบาสบาย

ชีวิตที่ไม่พะรุงพะรังพันธนาตน
ไปด้วยสัมภาระอันเกินจำเป็น
จะไปไหนมาไหนก็ย่อมเคลื่อนไหว
คล่องตัวและรวดเร็ว

ว่าจะจิบชาดอกกาแฟร้อนๆ
ลวกปากเสย…

#กวีนอนนา ผู้ไม่หิวแสงแต่ชอบ
แสดงกล้ามดาก 😂😂😂

#Siamstr https://image.nostr.build/7a69ce87ecd8839d8ea3d156d030d976eb7a0b59d46fa176803e2b73a23a32c4.jpg


This vote will be deleted!


กองไฟ
ตะเกียง
หิ่งห้อย
ดาวน้อย
แสงจันทร์
ลมหนาว
กลิ่นควัน
เคล้าเสียง
หรีดหริ่งเรไร
ระงมครวญ…

ในบางดินแดนเพียงไม้ฟืนจะใช้ก่อกองไฟไว้คลายหนาวและสร้างบรรยากาศให้ค่ำคืน ก็กลายเป็นสิ่งของหายาก

เหลือแมกไม้ไว้ไม่ต้องวิตกว่าไร้ฟืนไฟ
ฟืนเปียกยังเหลือถ่าน ถ่านหมดยังเหลือแก๊ส แก๊สหมดยังเหลือกระทะไฟฟ้า ไฟฟ้าดับยังเหลือไม้ฟืน…. https://image.nostr.build/cca4a988acfbeebc47af8a83c5aecf0078e992a8169762f81e9d6c52dd3bbf8e.jpg


ความมั่นคงทางด้านอาหารนั้นสร้างได้
#การเลี้ยงไก่แบบธรรมชาติ

ปราชญ์แห่งยุคสมัยผู้ล่วงลับท่านหนึ่ง
ได้กล่าวเอาไว้ว่า…

“ตำรานั้นอยู่ในธรรมชาติ ผู้ใดค้นหาเจอผู้นั้นย่อมเป็นผู้ชนะ “

ปลาในแม่น้ำไม่มีใครให้อาหารเม็ดมัน มันก็ยังเติบโต หมูป่าที่อยู่ในป่า ก็ไม่มีใครให้อาหารมัน มันก็ยังเติบโต ไก่ป่าก็เช่นกัน

ถ้าเราเข้าใจและตีโจทย์ข้อนี้ออก
การเลี้ยงไก่ไว้เป็นแหล่งอาหารเพื่อความมั่นคง
ขั้นพื้นฐานของชีวิต จะเป็นเรื่องง่ายทันที

- ที่อยู่อาศัย
- แหล่งน้ำ
- แหล่งอาหาร

สามปัจจัยหลักๆ ในการที่จะทำให้การเลี้ยงไก่แบบธรรมชาติ กลายเป็นเรื่องง่าย

* ไก่ที่สวน ไม่มีเล้า ไม่มีโรง ไก่ที่สวนใช้ต้นไม้เป็นที่หลับนอนหลบแดดหลบฝน ออกไข่ฟักไข่ตามก่อกล้วย ก่อไผ่ พุ่มไม้ กอหญ้า

* ไก่ที่สวนเน้นให้หาอาหารกินเองตามธรรมชาติ เมื่อเรามีป่า มีต้นไม้ ไม่ใช้สารเคมี ในสวนเราจะมีแมลงต่างๆมากมาย เป็นแหล่งอาหารให้ไก่ได้คุ้ยเขี่ยหากินตามธรรมชาติ ทั้งผลไม้บ้าน ผลไม้ป่าที่ร่วงหล่นและเมล็ดหญ้า ก็เป็นแหล่งอาหารของไก่เช่นกัน

* มีปัญหา สุนัขมากัดไก่ไหม ไม่มีเลย เพราะไก่ที่เลี้ยงเป็นสายพันธุ์ที่บินขึ้นต้นไม่เก่ง นอนบนต้นไม้อยู่แล้ว และที่สวนเลี้ยงสุนัขไว้เฝ้าสวนด้วย สุนัขข้างนอกจะไม่กล้าเข้ามาในสวน

* ให้อาหารเสริมบางเล็กน้อย พวกเมล็ดข้าวโพด อาจให้วันละครั้งช่วงเย็นก็ได้ พอได้ให้มันเชื่อง จะได้จับมาย่างได้ง่ายๆหน่อย แต่ส่วนใหญาไก่ในสวนไม่ค่อยได้ให้อาหารเสริมเลย พื้นที่แหล่งอาหารเพียงพอกับจำนวนไก่

* ถ้าต้นไม้ไม่เหมาะสมให้ไก่หลับนอน ก็สร้างโรงเรือนง่ายๆก็ได้ บังแดดบังฝน แต่ไม่ควรปิดทึบ ควรปล่อยโล่งๆ เผื่อเวลามีงูเหลือม มีตัวเงินตัวทองเข้ามา ไก่จะได้บินหนีได้

* เมื่อคิดจะเลี้ยงไก่ อย่าคิดถึงกรงตับ อย่ากักขังไก่ ควรปล่อยให้เขาให้วิ่งเล่นคุ้ยเขี่ยหากินตามธรรมชาติ

* หากพื้นที่ไม่กว้างมาก ก็ลดจำนวนไก่ลง และเพิ่มอาหารเสริมให้ไก่ได้ตามความเหมาะสม

* ไข่ไก่ที่เลี้ยงแบบธรรมชาติกับไข่ไก่ที่เลี้ยงกรงตับแบบแออัด คุณภาพต่างกันมากมาย คุณภาพของเนื้อไก่ก็เช่นกัน

เมื่อเข้าใจหลักเกษตรกรรมธรรมชาติ
แล้วธรรมชาติจะทำงานแทนเรา

ว่าแล้วก็ขอตัวไปย่างไก่ทำกับแกล้มก่อนดีกว่า
อยากเป็นนักย่างไก่ในตำนาน….

#siamstr https://image.nostr.build/f1734a0b7488543f76d889bbf90f5a723580d4bc14d0caf655aa888cdbfd78a2.jpg https://image.nostr.build/f7a83dd3217147baf136aedbd4dcca78b958cf45a276e5116941bdb1b1e31559.jpg https://image.nostr.build/7bc4a393718a7e8bb7905696d37af8467136880b855957779e64bc9021d02119.jpg https://image.nostr.build/656eb880940bfd5a5d4ec2f7fafbad2622d9f3f2926be119bd22c328d2de994d.jpg https://image.nostr.build/91efb2c40c0f163ba5abefda205845a781722726b2d08b5569e4231ee2e4c5fe.jpg https://image.nostr.build/45cada3a76c016b994e4f41be4e0db2f5c3242a2a13b8c8220f5e780fdc02041.jpg https://image.nostr.build/53d3117db765f10525e23f0c8be0dbf6820cfbd5aff4f22959d5906dfdd92f81.jpg https://image.nostr.build/b404c5976e4e79ba34324eaf5343a464f7a54a0b2535e24186e0282478f444b8.jpg

การเลี้ยงไก่แบบธรรมชาติ


บางคนกว่าจะเข้าใจสิ่งที่เราพูด
ก็ต่อเมื่อเวลาผ่านไปแล้วเป็น 10 ปี
เพราะตอนที่เราพูดนั้น
ยังไม่ถึงเวลาที่เขาจะเข้าใจได้

แต่สำหรับบางคนนั้นต่อให้ใช้เวลาทั้งชีวิต
ก็ไม่มีทางที่จะเข้าใจได้ เมื่อดวงใจของเขานั้น
ถูกฉาบทาไปด้วยมายาคติ

ปลูกต้นไม้แล้วจะกินอะไร ?
กว่าจะได้ตัดขายไม่แก่ตายก่อนหรือ ?
ถ้าปลูกยางพาราป่านนี้ได้กรีดยางขายแล้ว ?
ถ้าปลูกผลไม้บางอย่างป่านนี้ได้เก็บขายแล้ว ?

ยิ่งบอกว่าไม่ได้คิดที่จะตัดต้นไม้ขาย
แล้วจะปลูกไปทำไม ???

ในป่านั้นไม่ได้มีแค่ต้นไม้
ใต้ต้นไม้ก็ไม่ได้มีแค่ผืนดิน
พืชพันธุ์มากมายสรรพสัตว์หลากหลาย
ต่างพึ่งพิงพึ่งพาอาศัยกัน
จนกลายเป็นระบบนิเวศป่า

#วนเกษตร คืออะไร?
#ป่าสามอย่างป่าโยชสี่อย่าง คืออะไร?
#ป่าห้าระดับป่าเจ็ดระดับ คืออะไร?
#เกษตรกรรมธรรมชาติ คืออะไร ?

จากหลักการข้างต้น
ร้อยเรียงกันจะได้ประมาณว่า

สร้างวนเกษตร ด้วยหลักการปลูกป่าสามอย่างประโยชน์สี่อย่าง ปลูกพืชให้หลากหลายถึงเจ็ดระดับชั้นให้เหมือนระบบนิเวศป่า ด้วยหลักเกษตรกรรมธรรมชาติ

ถ้าเข้าใจหลักการสำคัญ 4 ประการนี้
ท่านจะเสมือนดั่งเห็นจักรวาลครึ่งจักรวาล
ของการเกษตรกรรม

แล้วธรรมชาติจะทำงานแทนเรา

มีสวนป่าก็เหมือนมีที่ดินแปลงงามกลางใจเมือง ไม่จำเป็นต้องขายแค่หาวิธีเก็บดอกผลจากที่ดินแปลงงามนั้นก็เพียงพอแล้ว

พืชที่ปลูกร่วมสวนป่าได้มีมากมายหลากหลายชนิด ปศุสัตว์ที่เลี้ยงร่วมสวนป่าได้ก็มีมากมายหลากหลายชนิด กิจกรรมที่ทำต่อยอดจากสวนป่าได้ก็มีมากมายหลายชนิด สุดแท้แต่ความชอบ ความถนัด ความเหมาะสมของบริบทพื้นที่ และภูมิสังคม

ป่าเป็นโรงเรียนก็ได้
ป่าเป็นโรงอาหารก็ได้
ป่าเป็นโรงพยาบาลก็ได้
ป่าเป็นโรงแรมก็ได้
ป่าเป็นโรงงานผลิตปุ๋ยก็ได้
ป่าเป็นสวนสัตว์ก็ได้
ป่าเป็นพิพิธภัณฑ์ก็ได้

ป่าเป็นอะไรต่อมิอะไรได้อีกมากมายหลายสิ่งอย่าง มากมายเสียจนเราอาจจะจินตนาการไปไม่ถึง

ปลูกต้นไม้สร้างสวนป่าวนเกษตรนั้น
ไม่มีคำว่าสายสำหรับการเริ่มต้น

แม้เวลาที่เหมาะสมที่สุดสำหรับการปลูกต้นไม้นั้น คือเมื่อ 10 20 ปีที่แล้ว แต่เวลาที่เหมาะสมรองลงมานั้นก็คือตอนนี้

แม้ว่าวันที่ท่านเริ่มต้นปลูกต้นไม้นั้น
คนรอบๆกายท่านจะไม่เข้าใจท่าน
แต่อีก 10 ปีข้างหน้าเขาอาจจะเข้าใจก็ได้

หรืออาจจะไม่เข้าใจอยู่ดี
แต่นั้นก็ ช่าง มัน เถอะ

ดอกไม้ป่าในภูลึกแม้ไม่มีคนเห็น
มันก็ยังโชยกลิ่นอบอวน...

#siamstr https://image.nostr.build/c33a0c59315be8877871984371312befa01bd8e1ee2cfd1e4e5e62358abae664.jpg https://image.nostr.build/29a733e28bc1bcd8e5bf14eb4170431483e0e6a623fd82488bb9e153298d3062.jpg https://image.nostr.build/7d7bf38caacb368852604ba4604efe89697102d0f5b3c803e2180ca4f6b5beaf.jpg https://image.nostr.build/3f0e5006f7b0c6626cd9b0cf06eca842e5cde73ae282116aeadae90a93ff91b4.jpg https://image.nostr.build/71aa9d9018a67ddf6313d9256ee23ce616a18b1f3858b37f767d9f8eb865a3f6.jpg

ป่าสามอย่างป่าโยชสี่อย่าง

ป่าห้าระดับป่าเจ็ดระดับ

เกษตรกรรมธรรมชาติ


ทำไมคุณไม่รักผมเจนนี่
ก็ไหนคุณบอกว่าชอบผู้ชายสายแคมป์ปิ้งไง
แล้วมันดูไม่แคมป์ปิ้งตรงไหนเจนนี่
เฮ๊ยยยยย……

ก่อกองไฟขึ้นสักหน่อย
จี่หนังสักมัด จี่ข้าวจี่ทาไข่
หาหนูนามาย่างแกล้มเหล้า
สุดจะบรรยายเลยนะเจนนี่

สายแคมป์ชัดๆ

เมื่อผู้สาวบอกว่าชอบผู้ชายสายแคมป์ปิ้ง
ไอ้เราก็……

#siamstr https://image.nostr.build/9e110e542fb2f9a67470312eb306c8d2a451836582b533b1b4b46acb52de01f3.jpg


ปลาไทยๆเนื้อดีมาก ออกลูกขยายพันธุ์ได้เองด้วยครับ กินแค่ผักแค่หญ้าริมบ่อน้ำก็โตครับ


อยู่ง่ายกินง่าย
เรียบง่ายเป็นธรรมดาเป็น
พึ่งตนเองได้บ้าง
ชีวิตก็ง่ายเบาสบาย

#แกงส้มปลาแรดใส่ดอกดาหลา

ปลาแรด : ที่เลี้ยงแบบธรรมชาติ แทบไม่ต้องให้อาหารเลย รอจับมาทำอาหารอย่างเดียว

ดอกดาหลา : ที่ปลูกแบบธรรมชาติ ปลูกครั้งเดียว น้ำไม่ต้องรด ปุ๋ยไม่ต้องใส่ แต่เก็บกินได้จนหลานของหลานบวช

กินเป็นกับข้าวว่าอร่อยแล้ว
แต่กินเป็นกับแกล้มยิ่งอร่อย
วัวตายความล้ม…

อย่ามั่วแต่ก้มหน้าก้มตาทำงาน
หาเงิน stack sats อย่างเดียว

จนลืมสร้างความมั่นคงขั้นพื้นฐานของชีวิต
ด้านอื่นๆ

เมื่อเรามีความมั่นคงขั้นพื้นฐานของชีวิต
ด้านต่างๆแล้ว และสามารถพึ่งตนเองด้านต่างๆได้บ้าง

เราจะเหลือเงินไป stack sats เพิ่มขึ้น

#siamstr https://image.nostr.build/582a7b03692238fd265431748240a885e764b1063472af9ff249246b11055b5f.jpg https://image.nostr.build/b55b4becb61671f49046319b171806fd5cb10152d9eb0cfc2fa52d1bda3cd986.jpg https://image.nostr.build/1238f20f70c960aea151883de8f0447947c21b309e6d33f4c932cd1bc01afdc8.jpg https://image.nostr.build/5ff1ca222e8cb77312320e37f6da87f226be79149170327b9ae1662e77a719ee.jpg https://image.nostr.build/47db107c37374caa60c66a9ee4e46573514df6a825d897f16c7c49c4a82c63e7.jpg

แกงส้มปลาแรดใส่ดอกดาหลา


ปลา….
เบ็ดตกปลา….
บ่อเลี้ยงปลา…..

ถ้าเรารู้จักวิธีการหาปลาจากธรรมชาติ
เราก็ไม่จำเป็นต้องซื้อปลา

ถ้าเรารู้จักวิธีการเลี้ยงปลาเราก็ไม่จำเป็นซื้อปลาและไม่จำเป็นต้องหาปลาจากธรรมชาติให้ลำบาก

แต่ถึงแม้เราจะรู้จากวิธีการหาปลาจากธรรมชาติหรือรู้จักวิธีการเลี้ยงปลา แต่ถ้าเราไม่รู้จักวิธีการนำปลาน้ันมาปรุงเป็นอาหารเพื่อการดำรงชีวิต เราก็จะยังไร้จิตวิญญาณแห่งความเป็นมนุษย์อยู่ดี

อย่างน้อยๆเผาทาเกลือ
กินเป็นก็ยังดี….

ความมั่นคงทางด้านอาหารนั้นสร้างได้
และถ้าเราเข้าใจ

“หลักเกษตรกรรมธรรมชาติ”

การเลี้ยงปลาแบบธรรมชาตินั้นจะง่ายมาก
ถ้าจัดวางทุกอย่างเข้าทีเข้าทาง
เราแทบจะไม่ต้องทำอะไรมากมาย
รอจับปลามาทำอาหารอย่างเดียว

บ่อเลี้ยงปลา ควรมีทั้งโซนตื้นโซนลึก
โซนตื้นเพื่อให้พืชน้ำและพืชชายน้ำต่างๆเกิดได้ ซึ่งพืชเหล่านี้จะเป็นแหล่งอาหารของปลากินพืช  ส่วนโซนลึก ไม่ควรลึกเกินไป
โซนลึก 3-4 ก็พอแล้ว

รอบๆบ่อน้ำสามารถปลูกพืชผักสวนครัวต่างๆได้ และพืชพันธุ์หลายชนิดปลูกเพียงครั้งเดียว น้ำไม่ต้องรด ปุ๋ยไม่ต้องใส่ แต่เก็บกินได้จนหลานของหลานบวช และสามารถปลูกผลไม้บางอย่างที่ผลของมันร่วงหล่นลงน้ำเป็นอาหารปลาได้

ในบ่อน้ำก็ปลูกพืชน้ำต่างๆได้ บัวแดง,บัวหลวง ,ผักบุ้ง,ผักกระเฉด,ฯลฯ พืชผักเหล่านี้ก็ปลูกเพียงครั้งเดียว น้ำไม่ต้องรด ปุ๋ยไม่ต้องใส่ เก็บกินได้จนหลานของหลานบวชเช่นกัน

#การเลี้ยงปลาแบบธรรมชาติ

ปลาบางชนิด ใช้เหงือกกรองกินแพลงก์ตอนในน้ำได้ ปลาบางชนิดกินพืชเป็นอาหาร ปลาบางชนิดกินตะใคร่น้ำตามพื้นดินตามก้อนหินเป็นอาหาร ปลาบางชนิดกินสัตว์น้ำเป็นอาหาร ปลาบางชนิดกินทั้งพืชทั้งสัตว์น้ำเป็นอาหาร

ปลาหลายชนิด ออกลูกขนายพันธุ์ได้เอง
ซื้อพันธุ์ปลามาปล่อยเพียงครั้งเดียวก็ออกลูกออกหลายขยายพันธุ์เต็มบ่อ

พวกปลากินเนื้อกินสัตว์น้ำเป็นอาหารจะช่วยคุมจำนวนปลากินพืชไม่ให้เยอะเกินไป จนไม่สมดุลกับขนาดบ่อและแหล่งอาหาร

*ปลากินปลา ปลาจึงเติบโต

ขนาดบ่อเลี้ยงปลา ความตื้น ความลึก พืชน้ำ พืชชายน้ำ แหล่งอาหารของปลา สัมพันธ์กันกับจำนวนของปลา ชนิดของปลา

เมื่อเราจัดวางสร้างระบบนิเวศในบ่อเลี้ยงปลาให้เหมือนแหล่งน้ำธรรมชาติแล้ว ที่เหลือเราก็แค่ สร้างแหล่งอาหารเพิ่มเติมและให้อาหารเสริมมันบ้างนิดหน่อย

*ค้นหาเพิ่มเติมเรื่อง
- การสร้างแพลงก์ตอนแบบธรรมชาติ
- การเลี้ยงปลาด้วยฟางข้าว
- การทำแซนวิชอาหารปลา

ความมั่นคงทางด้านอาหารนั้นสร้างได้
และถ้าเราเข้าใจหลักเกษตรกรรมธรรมชาติ
ธรรมชาติจะทำงานแทนเรา

เมื่อเรามีความมั่นคงทางด้านอาหาร
การจะก้าวไปสู่การมีอิสรภาพในการใช้ชีวิตมันก็จะง่ายขึ้น

#Siamstr https://image.nostr.build/9c40235d4b8dfe3dc11732bb51c64ccde2faccee7c3f312e37612fe5692a980c.jpg https://image.nostr.build/37244378d51a74dcce9b179bbbe21830aea0132aa86b3fad55d482adc3e8177c.jpg https://image.nostr.build/c00407530879c2392f5539a2fc705ddaf9ac3268b0c00cbb43799184972dd9cb.jpg https://image.nostr.build/48c260ae0377fc397ccc6cb74c2c123692e67a20c276d89f5c903fcafc379642.jpg https://image.nostr.build/79d2a8f68765101060ea6a5c0a6967421fdce2e4d1e5b1f6602152114ebae961.jpg https://image.nostr.build/e1ea5dfe7521a86457d721ffb47d6db22442c7a8d0a4fe67d18b4d8b6e530fe7.jpg https://image.nostr.build/1c56ae71aec271822a214f305e976e17cb622f94c12a72f27fb274744d1dc078.jpg https://image.nostr.build/cec666733c5046f4f268d8da84c6c9f658905408143db55bbe7e8b35bafef9b3.jpg https://image.nostr.build/5c865cc5929fe1256365375d8525e4707f3bc51b6546829dfaac2a847cf18ce0.jpg https://image.nostr.build/7c9fd3c266344ee61836bb75aeb6ed8d0baee67908353754faf33ecebad88d10.jpg

การเลี้ยงปลาแบบธรรมชาติ


แต่ไม่หอมเท่าดอกพญาสัตบรรณครับ อันนั้นหอมสะพรึงเลย…..


กาลครั้งหนึ่งยามค่ำคืน
กลางป่าเหนือ
สายลมผัดโชยเบาๆ
พาให้เหล่าใบไม้สะบัดเสียง
แล้วกลิ่นหอมของดอกไม้ป่า
ก็ละมุนละไมไปทั่ว
เยื้อย่างกรายออกตามหา
กว่าร้อยเมตรจึงเจอะเจอ
กันเกราใหญ่ต้นหนึ่ง
ผลิดอกบานสะพรั้ง
ทั้งดอกตูมดอกบาน
ทั้งร่วงหล่นลงพื้นละลานตา
คงแต้มแต่งจินตนา
ใครต่อใครปีแล้วปีเล่า

ด้วยความประทับใจในครานั้น
ผมจึงปลูกต้นกันเกราคละเคล้าปะปน
ไปกับไม้ชนิดอื่นๆกระจายไปทั่วทั้งสวนกว่
ร้อยต้น ด้วยหวังว่าในวันที่ต้นกันเกราผลิดอกบานสะพรั่ง ไม่ว่าสายลมจะพัดโชยมาจากทิศทางใด ที่นี้คงจะหอมละมุนละไมไปทั่ว

ให้ราวกับว่าอยู่บนสรวงสวรรค์
ในอุดมคติของผู้คนทั่วไป…

#กันเกรา (มันปลา,ตำเสา)

ไม้ยืนต้นเนื้อแข็งดอกหอม มากคุณค่า
แม้จะกรีดเอาน้ำยางเหมือนยางพาราไม่ได้
แม้จะเก็บเอาหมากเอาผลมากินมาขาย
เหมือนผลไม้ทั่วไปไม้ได้

แต่คุณคาของต้นกันเกรานั้นมากมาย
และก็พอมีวิธีเก็บดอกผลจากต้นกันเกราได้
บ้างเหมือนกัน

เนื้อไม้ : คุณภาพดีมาก แกร่ง ทนปลวกทนมอด
สีอร่ามสวย ใช้สร้างบ้านได้ แต่ส่วนใหญ่นิยมใช้ทำเพอร์นิเจอร์ สวยทนทานไม่ค่อยเสื่อมราคาหรือผุพังง่าย เหมือนพวกเพอร์นิเจอร์รังหนูทั่วไป

ใบ : ร่วงหล่นลงมาจะถูกย่อยสลายตามธรรมชาติ  กลายเป็นธาตุอาหารต่างๆให้ต้นไม้พืชผลในสวนตามธรรมชาติ โดยที่เราไม่จำเป็นต้องใสปุ๋ยให้ลำบาก

ผล : แม้จะเก็บกินเก็บขายเหมือนผลไม้ทั่วไปไม่ได้ แต่ก็เป็นผลไม้ป่าที่นกชอบกินมาก
ถึงเป็นแหล่งอาหารสำหรับชักจูงนกต่างๆ
ให้เข้ามาอยู่สวนได้ นอนฟังเสียงนกร้องรำ
แม้ไม่อิ่มปากแต่อิ่มใจ

ดอก : ไม่ใช่แค่สวย ไม่ใช่แค่หอมจรรโลงใจ
ดอกกันเกรานั้นมีทั้งเกสรและน้ำหวานทั้งกลิ่นหอม และบานช่วงเดือนสี่เดือนห้าพอดี เราสามารถใช้ผึ้งไปเก็บน้ำหวานของดอกกันเกราให้เป็นน้ำผึ้งได้

หลายคนอาจจะชอบกินน้ำผึ้งมากกว่าน้ำตาลอย่างอื่นและมองถึงสรรพคุณด้านอื่นๆ
แต่หลายคนอาจไม่ชอบกินน้ำผึ้ง
เพราะกลัวความหวาน กลัวไม่ดีต่อสุขภาพ

แต่ไม่เป็นไร….

เราสามารถหมักน้ำผึ้งให้กลายเป็นไวน์ได้
ต่างประเทศเรียกกันว่า Mead

ผมตั้งชื่อแบบไทยๆว่า “เมรัยบุปผชาติ”

เชื่อผมเถอะ
ถ้าไวน์ได้เข้าปากสักโบกแล้ว
เรื่องสรรพคุณต่างๆหรือเรื่องสุขภาพ
เอาไว้ก่อน ค่อยว่ากัน เหอะๆๆๆ

หาเนื้อดีๆมาย่างทำกับแกล้ม
นอนจิบไวน์ฟังเสียงนกร้องรำ
เคล้ากลิ่นหอมของดอกกันเกรา
ยามเมื่อสายลมโชย
ดีกว่า….

#siamstr https://image.nostr.build/095331117c98723a028b7ee81b6ddd85258ac1410a70debd9cc2bfc9e1dd8566.jpg https://image.nostr.build/0ff5070d8cb4e8556fe123a158bed63a4e1efa18d43b432be4a619fca7e59314.jpg https://image.nostr.build/da0c84272fdfa38772741cc7970c2576a8d10a6e40ba699d299d755558228033.jpg https://image.nostr.build/ceeb5ebd253ac1dd091e7eb9c7f84170ef782e92d707f0065fec7b80612fe790.jpg https://image.nostr.build/520c6104a486b49c1b68ed8804c31eca1b6e0a9fb1b8cd007f96027ef728db6b.jpg https://image.nostr.build/c84c0536632b470309ea271eed0c9385c48af30d6a7f673bde0873193742b652.jpg https://image.nostr.build/14049efb1bb4c72d7cc3545fea64df84d0057d4d7b075a6d4338d6a7e1bdba01.jpg https://image.nostr.build/1d277e04f36b9cf51e65cc228315ae29b2a34124d85c92415fe17411fcae8d66.jpg https://image.nostr.build/47064ef07c3204d50e449da34ed82e2cfdc9b1a45df9095717bedaac09888ee9.jpg


ทั้ง วิกฤต subprime หรือวิกฤตอสังหาในจีนตอนนี้ ก็ควจะไม่ต่างกันมากครับ พิมพ์เงินจนล้น แต่คนส่วนใหญ่ไม่มีเงิน อสังหาขายดิบขายดีจนราคาแพงเกินไป คนทั้วไปซื้อได้ด้วยการกู้ ธนาคารอยากได้ดอกเบี้ย ก็ปล่อยกู้ง่ายๆ แถมเงินทอนอีกต่างหาก คนมีเงินก็แห่ซื้ออสังหา เพราะเก็บเงินแล้วเงินมันเสื่อมค่า แต่ไม่ใช่เพราะไว้อยู่อาศัย แต่เอาไว้ปล่อยเช่า บริษัทอสังหาเห็นขายดิบขายดี ก็แห่สร้างกันใหญ่ ซึ่งเงินที่เอามาสร้างก็กู้มาอีกทีนึง เมื่อระบบมันผิดเพี้ยนไปเสียหมด การเติบโตของเศรษฐกิจที่เห็นนั้นเป็นเพียงภาพลวงตา

ไม่นาน…..บู๊มมมม

กลายเป็นโกโกครั้น

เมื่อเงินมันวิปริต
Fix the money fix the world.


จริงๆแล้ว ที่ดินไม่ควรจะแพงถึงขนาดในปัจจุบันครับ แก่นแท้ของการมีที่ดิน คือการใช้สร้างที่อยู่อาศัย ใช้เพาะปลูก ใช้ปศุสัตว์ คนที่ไม่ชอบการเพาะปลูก ไม่ชอบการปศุสัตว์ ไม่ได้ชอบหรือถนัดอาชีพเกษตรกรรม ก็ไม่จำเป็นต้องมีดินมากมายก็ได้ เพียงมีไว้สร้างที่อยู่อาศัยสักแปลงก็ยังดี ถือเป็นความมั่นคงขั้นพื้นฐานของชีวิต

แต่เพราะระบบเงินที่วิปริต เงินที่พิมพ์เพิ่มได้เรื่อยๆ จนทำให้เงินเสื่อมค่าลงเรื่อยๆ มันเลยทำให้คนที่มีเงินเยอะ ไม่เก็บเงินที่เงินกัน ส่วนนึงเขาจึงเอามาเก็บเป็นที่ดินกัน ทั้งที่เขาแทบจะไม่ได้ใช้ประโยชน์จากผืนดินนั้นเลยก็มี ใช้เป็นเพียงที่เก็บรักษาความมั่งคั่ง ซึ่งนั้นผิดวัตถุประสงค์อันเป็นแก่นแท้ของที่ดิน

จนทำให้ราคาที่ดินแพงเกินไปจนอยากที่จะจับต้องได้

ผมเองไม่ได้โทษคนมีเงินเยอะแล้วเขาเปลี่ยนเงินเป็นที่ดินนะครับ

แต่ผมโทษระบบเงินอันวิปริต

Fix the money fix the world.


อธิบายได้ดีครับ นานๆที่จะได้เจอคนที่อธิบายเรื่องทุนนิยมเสรีและเรื่องหลักเศรษฐกิจพอเพียงได้อย่างไม่บิดเบือน….


ไม้บางชนิดปลูกเอาน้ำยาง บางชนิดปลูกเอาดอก บางชนิดปลูกเอายอด บางชนิดปลูกเอาผล บางชนิดปลูกเอาใบ บางชนิดปลูกเอาเนื้อไม้ บางชนิดปลูกไว้ดู บางชนิดปลูกไว้เก็บเกี่ยวประโยชน์อักเกี่ยวเนื่องจากความร่มรื่น เย็นสบาย

มีต้นไม้ก็เหมือนมีที่ดินแปลงงามกลางใจเมือง ไม่จำเป็นต้องขาย ก็มีวิธีเก็บดอกผลได้มากมาย

ยิ่งถ้าเราเข้าใจหลักการวนเกษตร หลักการป่าสามอย่างประโยชน์สี่อย่าง หลักการป่าเจ็ดระดับ และเกษตรกรรมธรรมชาติ
ธรรมชาติจะทำงานแทนเรา

#ให้ต้นไม้ทำงานแทนเรา

ให้ต้นไม้ทำงานแทนเรา


ที่โตเร็ว 10 ปีพอใช้สร้างบ้านได้ ก็มี ไม้สัก มะฮอกกานี แล้วก็พวกอาคาเชีย ครับ